JPBNS akur saranan rakyat

SHEILA ZAIDI

KUCHING : Jawatankuasa Pengurusan Bencana Negeri Sarawak (JPBNS) akur dengan saranan rakyat di negeri ini yang enggan aktiviti jualan makanan di bulan Ramadan beroperasi 3.00 petang sehingga jam 10.00 malam.

Menteri Pelancongan Datuk Abdul Karim Rahman Hamzah berkata, selepas mengambil kira maklum balas daripada masyarakat melalui media sosial, pihak JPBNS akur mungkin terdapat kelemahan semasa keputusan ini diambil.

“Oleh yang demikian, kita telah menetapkan aktiviti jualan makanan semasa bulan Ramadan adalah secara dalam talian seperti e-bazaar bermula pada jam 7.00 pagi hingga 7.00 malam, sama seperti tempoh arahan pergerakan semasa perintah kawalan.

“Peniaga juga digalakkan untuk menyediakan perkhidmatan penghantaran kepada pelanggan dan tempoh penghantaran adalah sama iaitu bermula 7.00 pagi hingga 7.00 malam,” katanya kepada pemberita dalam satu sidang media yang diadakan di Kompleks Dewan Undangan Negeri (DUN) Lama semalam.

Menurut Karim, mereka juga digalakkan untuk mendaftarkan perniagaan mereka dengan aplikasi jualan dan penghantaran sedia ada seperti FoodPanda, GrabFood dan sebagainya.

Selain daripada itu, mereka turut dibenarkan untuk menjual makanan mereka melalui aplikasi Whatsapp, Telegram dan lain-lain mengikut keselesaan masing-masing, katanya.

Katanya lagi, peniaga juga perlu mematuhi arahan penjarakan sosial serta pemakaian penutup hidung dan mulut semasa menghantar makanan kepada pelanggan.

Karim turut menggesa peniaga makanan untuk sentiasa mengamalkan kebersihan semasa menyediakan barangan jualan walaupun hanya memasak dari rumah.

Malah, peniaga juga sangat digalakkan untuk berdaftar dengan majlis tempatan di kawasan masing-masing.

“Di kesempatan ini juga, saya mahu mengucapkan setinggi-tinggi terima kasih kepada seluruh rakyat Sarawak atas perkongsian pendapat, saranan serta kritikan yang diberikan.

“Saya turut berbangga atas keprihatinan dan komitmen rakyat dalam membantu untuk memutuskan rantaian jangkitan Covid-19 di negeri ini, terima kasih kepada semua,” katanya.

Dalam pada itu, berkenaan dengan restoran dan pihak hotel pula,juga dibenarkan beroperasi tetapi hanya perkhidmatan bungkus dan bawa pulang dan penghantaran kepada pelanggan dibenarkan, ujar Karim.

Rabu lalu, JPBNS telah mengumumkan bahawa aktiviti penjualan makanan semasa bulan Ramadan adalah dibenarkan bermula pada jam 3.00 petang hingga 10.00 malam.

Namun, pengumuman ini mendapat pelbagai reaksi daripada rakyat Sarawak dan rata-ratanya membantah kerana mengambil kira situasi wabak Covid-19 yang melanda negeri ini masih belum reda.

See author's posts


Eksport produk koko, coklat meningkat RM6.9 bilion

SABAH mengeksport sejumlah RM16.16 juta koko dan produknya pada tahun 2021 dengan nilai eksport coklat sebanyak RM7.72 juta.

KOTA KINABALU: Eksport produk koko dan coklat Malaysia meningkat kepada RM6.9 bilion pada tahun lepas berbanding RM4.2 bilion pada 2010, kata Ketua Pengarah Lembaga Koko Malaysia (LKM) Dr Ramle Kasin.

Menurutnya, ini didorong oleh pertambahan kadar pengambilan coklat per kapita di negara-negara Asia Pasifik daripada 0.15 kilogram kepada 0.2 kilogram bagi tempoh sama selain peningkatan kesedaran pengguna terhadap khasiat koko serta coklat.

Beliau berkata demikian ketika berucap pada majlis Pesta Koko Sabah 2022 yang telah dirasmikan oleh Ketua Menteri Datuk Seri Hajiji Noor, di sini, pada Ahad.

Mengulas acara itu, Ramle menyifatkan usaha tersebut mampu menjadi pemangkin pertumbuhan industri koko dengan mempromosikan produk coklat keluaran tempatan, meluaskan jaringan pemasaran domestik yang  meningkatkan pendapatan, saiz pasaran koko serta produknya.

Sementara itu, Hajiji berkata Sabah selaku negeri pengeluar utama biji koko negara telah mengeksport sejumlah RM16.16 juta koko dan produknya pada tahun lepas dengan nilai eksport coklat sebanyak RM7.72 juta.

Menurutnya, selain menyumbang 59 peratus daripada jumlah pengeluaran biji koko negara iaitu 540 tan metrik, Sabah turut menyumbang 57 peratus atau kira-kira 3,444 hektar daripada keluasan tanaman koko negara sebanyak 6,000 hektar.

“Lima daerah menjadi kawasan penanaman koko yang aktif di Sabah iaitu Ranau, Kota Marudu, Tenom, Kota Belud dan Tambunan.

“Nilai jualan usahawan coklat di Sabah berjumlah RM137,487 pada tahun lepas dan saya berharap usaha dapat digandakan lagi supaya lebih ramai pengusaha produk hiliran koko.

“Saya dimaklumkan industri hiliran di Sabah kini terdiri daripada lima syarikat pengilang coklat dan konfeksi koko atau makanan berasaskannya serta 32 usahawan coklat tempatan,” katanya.

Beliau berkata, pengeluaran biji koko di Sabah telah menyumbang kepada permintaan biji koko premium yang diperlukan oleh pengusaha coklat daripada proses biji koko kering sehingga produk coklat.

Ini termasuk pengusaha coklat ‘single origin’ iaitu biji koko daripada lokasi tunggal dan pengusaha coklat premium untuk pasaran khusus berkualiti tinggi dalam jumlah kecil dengan harga atau nilai produk yang tinggi.

Menurut Hajiji, strategi untuk meningkatkan penggunaan koko tempatan menerusi pelbagai medium promosi juga akan terus dilaksanakan, sejajar dengan hala tuju jangka panjang.

“Ia boleh dijadikan produk pelancongan tambahan Sabah seperti coklat berintikan (produk teh tempatan) Sabah Tea, coklat berintikan madu kelulut dan coklat daripada lokasi tunggal Kota Marudu selain pakej menggunakan produk tradisi dan imej ikon Sabah,” katanya. – Bernama

See author's posts


PETARA, ANTU, ANTU!

Tusun Ke-46

KUASA MISTIK ANTU BUNSU PETARA

Bepelasarka penemu litericha, agama Monoteismse, Politeisme, Panteisme, Animisme enggau Sains Spiritual (Spiritual Science), kuasa dunya mistik tauka ‘alam ghaib’ dibagi ngagai tiga raban iya nya: (1) Kuasa mistik Petara (God, Almighty, Tuhan) (2) Kuasa mistik Antu Bunsu Petara (Dewa Dewi) (3) Kuasa mistik Antu [Sitan, Jin, Iblis]. Sida tu seraban ari ‘supernatural being’ ti diau ba dunya ti enda ulih peda tauka digusung mensia dunya. Semina mensia ti bisi ngembuan kuasa mistik aja ulih bekaul tauka datai ba dunya sida tu. Asal agama adat sereta jalai pengidup bansa Iban semina bepelasarka kuasa mistik Antu Bunsu Petara (Orang Panggau Libau enggau Gelong sereta Raja Sengalang Burong tujuh iku diri menyadi). Adat Beliau dalam daya idup Iban semina dipelajar lalu dititihka sekeda kitai Iban ari Bomoh, Dukun bansa bukai.

Dalam artikel tu endang bisi besangkut paut sereta bekaul enggau pekara misteri ti suah disebut metafisika, penemu dalam tubuh (kebatinan), ‘alam ghaib’ sereta spiritual (roh), tang ukai reti nya aku mai pemacha limpang ari ajar agama: ukai mega deka mantah, ukai ngeninggi, ukai mega ngemaruhka agama-agama bukai. Kebuah pia laban agama tu endang personal tauka ‘hak’ tiap-tiap iku kitai mensia. Agama bepanggai ba pengarap tetiap iku mensia; ukai utai patut dikelikuhka kitai.Taja pia, dalam artikel aku sigi bisi ngundan fakta (utai ke amai nyadi), pesan moral awakka ulih nambahka penemu kitai Iban pasal agama tauka pengarap. Enggau nya, kitai Iban ulih milih agama tauka pengarap ti lebih manah kena kitai idup lebih bedisiplin, ngembuan ulah ti manah sereta ati ti rurus; enda selalu deka belaya lalu ngujungka mayuh penusah enggau penanggul sekumbang kitai ti idup di dunya tu.

KUASA MISTIK DATAI ARI TUHAN

Artikel tu mega ngundan pesan: anang kelalu takutka kuasa mistik Antu jai: Sitan, Jin, Iblis, Sihir, enggau ti bukai, laban semua kuasa mistik ‘ilmu putih’ tauka ‘ilmu hitam’ endang asal iya datai ari kuasa mistik Petara (God Almighty, Tuhan). Taja pia, anang mega kelalu sumbung sereta changka ba mua raban utai idup ‘supernatural being’ nya.Nya mih, utai ti manah dalam artikel tu, ambi mih, guna mih, enti asai iya ulih nyadi ajar, teladan enggau chuan idup kitai Iban ti manah. Gaya idup ti manah endang datai ari ajar agama ti manah. Ajar agama ti manah ulih dipeda ari ulah ti manah, ati ti manah sereta rurus. Ajar agama ti tesat mudah dipeda ari ulah mensia ti jai: semina ngaku muji agama iya aja manah lalu udu bejai agama orang bukai. Nya alai, penemu agama enggau pengarap ti tinggi amat beguna laban nya ulih ngasuh kita meretika mayuh bengkah pekara ti bekaul enggau dunya misteri baka semengat mensia, utai idup alus ‘makhluk halus’ enggau mayuh ti bukai.

Uji kitai meratika utai ti dikumbai ‘white magic’ (ilmu putih) dalam jalai pengidup kitai Iban. Minggu nyin suba tentu kitai udah nemu lalu mereti pasal utai ti dikumbai ‘white magic’: adat jalai pengidup ti ngembuan tuju ti manah lalu ulih ngelaban kuasa Antu: Sitan, Jin enggau Iblis.

RITUAL PENGARAP IBAN

Sekeda ari pengawa ritual, pengarap kitai Iban ti tau dikumbai ‘white magic’ (ilmu putih) iya nya: (1) Adat pengawa Lemambang (gawai, bedara) – Gawai Burong, Gawai Mangkung Tiang, Gawai Tuah enggau ti bukai. (2) Adat Manang – semua pengawa belian nyumanka orang ti tabin, muai pemali, muai sial, adat meri anak mit mandi enggau ti bukai (3) Adat Pengawa Beliau tauka orang ti nemu berubat, nemu begama ngabas penyakit pansa utai, jayau, puchau lelengau enggau ti bukai. INGAT: Ukai semua Beliau ngembuan penemu manah ‘white magic.’ Sekeda Beliau ngembuan penemu mistik tuju ke deka ngayah tauka munuh orang; nya Beliau ti ngembuan ‘black magic’ (ilmu hitam) ti sama enggau bansa bukai ti nguna mistik Antu: Sitan, Jin, Iblis enggau Sihir. INGAT: Beliau ti baka nya enda ulih menang lalu deka alah tauka mati kena ‘ilmu hitam’ Beliau bukai ti ngembuan penemu lebih tinggi ari iya.

MINTA ENGGAU MALAS NIAT

Kati pengawa niat nya nguna penemu manah ‘ilmu putih’ tauka penemu jai ‘ilmu hitam.”? Pengawa kitai Iban ti selalu dipeda ngaga niat sebelah pendam, batu, bukit, pun kayu sereta mayuh endur ti disadang ngenataika pemanah baka pengerai, minta anak, minta tuah, minta nombor betuah enggau ti bukai nya tau dikumbai adat pengarap ti nguna penemu manah ‘ilmu putih”.

Tentu kitai Iban kala ninga utai ti disebut malas niat. Pengawa malas niat nya sebengkah pengawa ti malas utai ti udah diberi ‘supernatural being’ ngagai orang ti minta nya. Kenu ku sida, pengawa malas niat enda tau lubah tauka ditangguh-tangguh. Kala aku ninga rita pasal seiku sedadu Border Scout ti minta nombor betuah maya niat ba sebuah bukit ti tebilang di Sibu. Lebuh ti besampi minta nombor nya, iya besemaya deka munuh babi enti nombor iya nya bulih perais. Peminta iya nya nyadi nyata lalu bulih perais RM60,000. Engka tegal ti kelalu gaga sereta senang lantang, iya laun malas niat sereta enda ingat ngemataka semaya iya dalam sampi. Enda mukai-mukai, sebedau malas niat nya, iya pan mati ngenyit. Entah, kati utai baka nya tau nyadi? Taja pia, nya mih kuasa misteri, lalu misteri, enda ulih saut sapa-sapa mih tanya nya. Nya mih kuasa mistik ‘supernatural being.’

Nya mih, nitihka penemu agama enggau pengarap mensia di dunya tu, nya mih penemu manah ‘ilmu putih, white magic.’’ Nya alai, enti pemacha bisi utai deka ditanya pasal tiga kuasa mistik nya, tau SMS HP: 01114019115 / 0138475146. Pia mega pemacha tau ngirumka cherita sereta gambar pasal Antu ngagai Inbox FB aku. Pia mega, tuju aku mansik kuasa 3 kuasa mistik tu.

See author's posts


Petronas akan bayar SST tahun ini

KUCHING: Sarawak dijangka menerima bayaran cukai jualan negeri 5% (SST) daripada Petroliam Nasional Berhad (Petronas) selewat-selewatnya tahun ini.

Menteri Muda Undang-Undang, Hubungan Persekutuan-Negeri dan Pemantauan Projek, Datuk Sharifah Hasidah Sayeed Aman Ghazali meyakini perkara itu berikutan semua rundingan untuk mencari penyelesaian komersial terhadap tuntutan cukai jualan bagi petroleum Sarawak terhadap Petronas diselesaikan pada hujung September ini.

“Jumlahnya kira-kira lebih RM2 billion tetapi jumlah tepat saya tidak ada kerana kita mengikut kiraan yang betul berapa jumlah minyak dijual dan dari mana (dan) ini yang perlu dibuat dahulu tetapi mereka (Petronas) akan bayar,” katanya.

Sharifah Hasidah berkata demikian ketika ditemui pemberita selepas Majlis Perasmian Baik Pulih Surau Darul Nur Dini di Kampung Sungai Midin di sini semalam.

Meyakinkan lagi Petronas akan membayar tuntutan cukai jualan negeri kepada Sarawak, Sharifah Hasidah mendedahkan tuntutan saman yang dibuat adalah bagi tahun 2019.

“Jadi kalau kita mahu (jumlah sebenar) perlu dikira termasuk penalti, faedah (cukai)… ia mengambil masa.

“Kita tunggu sabar apa yang saya yakin (pembayaran) dibuat tahun ini kerana persetujuan semua rundingan habis pada hujung September,” jelasnya apabila disoal pemberita lagi mengenai anggaran jumlah tuntutan yang akan dibayar oleh Petronas kelak.

Tambah Sharifah Hasidah lagi, hanya Petronas sahaja dianggarkan melebihi RM2 billion tuntutannya tidak termasuk syarikat minyak dan gas lain seperti Murphy dan Shell.

Terdahulu, Jawatankuasa itu mengadakan mesyuarat pertama pada 17 Jun di Kementerian Kewangan dan dihadiri delegasi Sarawak yang diketuai Timbalan Ketua Menteri, Datuk Amar Awang Tengah Ali Hasan serta wakil Petronas.

Seterusnya pada 3 Ogos lalu di Mahkamah Rayuan, Petronas menarik balik rayuannya terhadap keputusan mahkamah menolak permohonannya bagi semakan kehakiman terhadap kerajaan negeri Sarawak dan Pengawal Cukai Jualan Negeri Sarawak berhubung isu cukai jualan berjumlah RM2 bilion.

Pada masa sama kerajaan Sarawak turut menarik balik rayuan balasnya berhubung isu bidang kuasa Mahkamah Tinggi ke atas Cukai Jualan negeri.

Menteri Kanan Kerja Raya, Datuk Seri Fadillah Yusof mendedahkan jawatankuasa berkenaan akan mengadakan mesyuarat ketiga pada 17 September ini di Kuching.

Oleh Diyana Samsuddin

See author's posts


Kerajaan agihkan RM11.14 bilion BPN

KUALA LUMPUR: Kerajaan telah mengagihkan sebanyak RM11.14 bilion Bantuan Prihatin Nasional (BPN) setakat 20 Julai, 2020, kata Menteri Kewangan Tengku Datuk Seri Zafrul Tengku Abdul Aziz.

Beliau berkata, jumlah ini meningkat daripada RM11.06 bilion minggu lalu, termasuk rayuan BPN melibatkan 10.416 juta penerima.

Dalam Laporan Laksana Ke-14, Pelaksanaan Pakej Rangsangan Ekonomi Prihatin Rakyat (PRIHATIN) & Pelan Jana Semula Ekonomi Negara (PENJANA), Tengku Zafrul berkata, bagi bayaran kepada kumpulan rayuan melibatkan 160,000 pemohon yang lulus dengan peruntukan RM139 juta, sebanyak RM125 juta atau 146,000 penerima telah berjaya dikreditkan.

Selebihnya penerima yang gagal kredit dinasihatkan untuk ke Bank Simpanan Nasional (BSN) untuk proses bayaran secara tunai, jelas beliau.

Beliau menambah bagi Bantuan Sara Hidup (BSH) 2020, pembayaran fasa ketiga akan dilaksanakan mulai 24 Julai 2020, melibatkan RM3.0 bilion dan memanfaatkan hampir 4.28 juta penerima BSH, merangkumi 3.75 juta isi rumah dan 0.53 juta bujang, berumur antara 40 hingga 59 tahun.

“Kadar BSH yang akan diterima juga mengambil kira 3.8 juta anak penerima BSH berumur 18 tahun ke bawah,” kata beliau.

Tempoh permohonan rayuan akan dibuka mulai 7 Ogos 2020 hingga 6 September 2020, secara dalam talian di portal BSH https://bsh.hasil.gov.my.

Pemohon juga boleh hadir di mana-mana Cawangan Lembaga Hasil Dalam Negeri Malaysia (LHDNM)/ Pusat Khidmat Hasil (PKH) dan Pusat Transformasi Bandar.

Sementara itu, bagi menyokong aktiviti perniagaan, Tengku Zafrul berkata, jumlah keseluruhan Geran Khas Prihatin (GKP) yang diluluskan adalah bernilai lebih kurang RM1.64 billion dan ini telah memanfaatkan 545,000 perniagaan kecil dan sederhana (PKS) mikro.

“Daripada jumlah ini sebanyak RM1.47 billion telah dibayar, dan ini mencerminkan kadar pencapaian sebanyak 90 peratus. Bagi penerima yang berstatus gagal kredit dan telah mengemaskini nombor akaun bank, bayaran secara berperingkat telah dibuat mulai 2 Julai 2020,” jelas beliau.

Bagi Program Subsidi Upah (PSU) pula, sehingga 20 Julai, sejumlah RM7.82 bilion telah diluluskan, (peningkatan daripada RM7.79 bilion minggu lalu) yang memanfaatkan lebih 2.55 juta pekerja berbanding 2.53 juta pekerja minggu lalu.

Manakala, jumlah bayaran pula adalah sebanyak RM7.39 bilion (berbanding RM6.82 bilion minggu lalu) yang memanfaatkan 2.54 juta pekerja daripada 2.49 juta minggu sebelumnya, kata Tengku Zafrul.

Beliau turut memaklumkan bahawa pihak Pertubuhan Keselamatan Sosial (PERKESO) telah memuat naik nama–nama majikan yang telah menerima bantuan PSU.

Tindakan ini diambil berikutan aduan diterima daripada orang ramai bahawa terdapat segelintir majikan yang mengambil subsidi tetapi masih memberhentikan atau memotong gaji pekerja mereka, jelas beliau.

“Sehubungan itu, untuk makluman, orang ramai juga boleh melaporkan sebarang aduan kepada pihak PERKESO di emel aduansip@perkeso.gov.my atau talian 1300 228 000 untuk tindakan lanjut.” kata Tengku Zafrul.

Dalam pada itu, beliau berkata, bagi Dana Pinjaman Mudah PKS yang dikendalikan oleh Bank Negara Malaysia, permohonan yang diluluskan oleh bank-bank tempatan dan disetujuterima oleh PKS berjumlah RM9.23 bilion, meningkat daripada RM9.1 bilion minggu lalu.

Ini akan memanfaatkan 20,815 PKS berbanding 20,545 minggu sebelumnya.

Jumlah ini termasuk dana ‘Special Relief Facility’, ‘Automation & Digitalisation Facility’, ‘All-Economic Sector Facility’ dan ‘Agrofood Facility’.

Sementara bagi Skim Kredit Mikro BSN, sebanyak 11,210 PKS permohonan diluluskan setakat 20 Julai 2020, meningkat daripada 10,264 bernilai RM370.81 juta berbanding RM344.4 juta minggu sebelumnya. – Bernama

See author's posts


Tiada kelas akademik minggu pertama sesi persekolahan 2023/2024

PUTRAJAYA: Tiada kelas akademik diadakan pada minggu pertama sesi persekolahan 2023/2024 yang akan bermula 19 Mac dan 20 Mac ini, sebaliknya ia diisi dengan penerapan nilai-nilai jasmani, emosi, rohani, sosial dan intelek, kata Ketua Pengarah Pendidikan Datuk Pkharuddin Ghazali.

“Fokus hari pertama persekolahan sebelum ini adalah kepada akademik tetapi langkah yang diambil pada sesi 2023/2024 ini adalah melaksanakan pendidikan didik hibur dan pembelajaran berasaskan projek mudah,” katanya dalam sidang media sempena amanat pembukaan sesi persekolahan 2023/2024, di sini hari ini.

Sesi persekolahan 2023/2024 akan bermula pada 19 Mac 2023 hingga 9 Mac 2024 bagi negeri Kumpulan A, manakala 20 Mac 2023 hingga 10 Mac 2024 bagi negeri Kumpulan B.

Kumpulan A membabitkan Johor, Kedah, Kelantan dan Terengganu, manakala Kumpulan B meliputi Melaka, Negeri Sembilan, Pahang, Perak, Perlis, Pulau Pinang, Sabah, Sarawak, Selangor, Wilayah Persekutuan Kuala Lumpur, Labuan dan Putrajaya.

“Kalau dahulu fokus hari pertama terus mengajar subjek akademik tetapi kali ini kita minta sekolah merapatkan hubungan antara guru, pelajar, ibu bapa dan komuniti. Semua ini akan bangkitkan satu semangat iaitu saling menyokong sudah diterjemah di awal persekolahan,” katanya.

Pkharuddin berkata Pekeliling Bilangan 5 Tahun 2023 memberi panduan kepada sekolah-sekolah untuk mengadakan program atau aktiviti yang bersesuaian bagi menyediakan pelajar dari segi sosial dan mental.

Katanya nilai-nilai jasmani, emosi, rohani dan sosial diutamakan dahulu bagi membentuk pelajar menjadi beradab, berakhlak dan berintegriti.

Bagaimanapun, beliau berkata sekolah dengan bilangan pelajar tidak ramai dan telah selesai melaksanakan aktiviti tersebut boleh meneruskan pengajaran dan pembelajaran.

Pkharuddin dalam pada itu berkata sebarang bentuk pertandingan, sambutan, majlis yang tidak memberi impak besar dimansuhkan mulai sesi persekolahan 2023/2024 sebagai inisiatif segera menangani isu beban tugas guru.

Kekerapan semakan Standard Kualiti Pendidikan Malaysia (SKPM) pula dikurangkan kepada setahun sekali mulai sesi persekolahan ini, berbanding sekurang-kurangnya dua tahun sekali sebelum ini, katanya.

Beliau berkata sambutan Hari Guru juga dihadkan kepada peringkat kebangsaan dan sekolah sahaja, berbanding sebelum ini membabitkan peringkat negeri dan daerah, katanya.

Para pendidik juga diberikan autonomi dalam perancangan dan pelaksanaan pengajaran dan pembelajaran serta pentaksiran bilik darjah dengan menjadikan Dokumen Standard Kurikulum dan Pentaksiran sebagai rujukan, katanya.

Bagi menangani isu beg berat, Pkharuddin berkata antara usaha dilaksanakan bagi sesi ini ialah penyediaan lokar, penggunaan buku aktiviti yang disediakan kementerian dan penggunaan buku kerja hanya sebagai bahan rujukan atau bahan ulang kaji di luar waktu kelas.

Selain itu, buku latihan dihadkan pada dua buah untuk setiap mata pelajaran pada satu-satu masa serta tidak melebihi 80 muka surat, katanya. – Bernama

See author's posts


“Suara rakyat keutamaan kerajaan”

SARIKEI: Sekitar 100 orang menghadiri Majlis Penyerahan Program Transformasi Luar Bandar (RTP) Merata Tapak Rumah Medan Radin, Ulu Sejugam, Lasi Julau, baru-baru ini.

Hadir untuk menyaksikan majlis tersebut ialah Ahli Dewan Undangan Negeri (ADUN) N48 Meluan, Rolland Duat Jubin.

Rolland berkata, projek RTP merata tapak rumah panjang Medan Radin telah bermula pada 18 September 2020 dan dijadualkan siap sepenuhnya pada 17 Januari 2020.

“Kos untuk melaksanakan projek ini ialah sebanyak RM100,000.“Hasil komitmen padu di antara pihak kontraktor yang terlibat dengan pembinaan ini, tapak ini telah berjaya disiapkan awal dari tempoh yang telah ditetapkan,” katanya.

Ujarnya, ia telah diserahkan kepada Jabatan Pengaliran dan Saliran Bahagian Sarikei yang bertanggungjawab dalam memantau sepenuhnya kerja-kerja ini.

Dalam pada itu, katanya, penduduk di rumah panjang Medan Radin yang mempunyai 30 pintu bilik telah menyampaikan hasrat untuk memohon pinjaman perumahan di bawah Program Pinjaman Rumah Panjang (PPRP) bagi meringankan beban dalam membina rumah panjang baharu ini.

“Oleh itu, saya menyokong penuh terhadap permohonan tersebut dan berusaha untuk menyampaikannya kepada pihak berkaitan.

“Suara rakyat adalah keutamaan kita (kerajaan). Oleh itu kita berharap hubungan yang baik di antara pihak kita dengan rakyat dapat kita teruskan sampai bila-bila demi untuk kebaikkan bersama dan kelancaran setiap aktiviti pembangunan yang telah dirancang oleh kerajaan di kawasan ini amnya,” ujarnya.

Oleh EARL ANEK

See author's posts


SK Perpat mahu cipta sejarah untuk Borneo

SKUAD Sekolah Kebangsaan (SK) Perpat bersedia memberikan cabaran dalam Pusingan Akhir Kejohanan Bola Sepak Malaysia Little League (MLL) Peringkat Kebangsaan Bawah 12 tahun di Bangi, Selangor pada Sabtu dan Ahad ini.

Pengurus pasukan SK Perpat, Norila Gani berkata dia mahu menjadikan pusingan akhir MLL Peringkat Kebangsaan ini sebagai pentas mencipta sejarah pertama pasukan yang mewakili Zon Borneo itu.

“Semestinya kita mahu mencipta sejarah serta impian untuk merangkul gelaran kejuaraan pertama ini. Pemain sudah bersedia untuk turun mengharungi gelora sebenar kejohanan itu kelak,” katanya kepada Utusan Sarawak.

Norila berkata barisan pemain pimpinan Tadzri Malim itu ketika ini giat mempersiapkan diri dengan fokus kepada meningkatkan tahap kecergasan sejak beberapa bulan lalu.

Dia percaya aspek mentaliti untuk menjadi juara yang diterapkan oleh pemain yang diamanahkan adalah kunci utama bagi membantu mereka membawa pulang kejayaan pada pertandingan itu nanti.

“Saya mengingatkan setiap pemain SK Perpat supaya mempunyai mental kental untuk menjadi juara dan kemenangan dalam setiap perlawanan bagi memastikan kejayaan milik mereka.

“Kalau ada mentaliti untuk menang, kita boleh mencapai kemenangan. Tetapi kejayaan itu tidak datang secara percuma dan begitu sahaja melainkan dengan usaha, memberi segala perhatian, fokus, disiplin, kerja berpasukan dan saling membantu rakan lain dalam pasukan,” katanya.

Sementara itu, dalam aksi pertama SK Perpat (Sarawak) akan menentang pasukan SK Titom, Pahang Sabtu ini, di Padang C Universiti Kebangsaan Malaysia (UKM) Bangi pada jam 4.30 petang.

Sebuah lagi pasukan dari Sarawak yang beraksi di peringkat kebangsaan bagi saingan bawah 16 tahun ke bawah iaitu SMK Bakun. Mereka akan menentang pasukan SMK Tun Habab (Johor), di Padang D UKM Bangi pada jam 4.30 petang.

Oleh ADI SAFARMAN

See author's posts


Malaysia saran pemimpin dunia tangani keganasan

KUALA LUMPUR: Malaysia semalam menyaran pemimpin global meningkatkan usaha mengekang keganasan daripada terus berleluasa, di tengah-tengah pandemik Covid-19 dan menjadikan dunia kembali aman, stabil serta selamat.

Berucap pada Sidang Kemuncak ASEAN-Pertubuhan Bangsa-Bangsa Bersatu (PBB) ke-11, Perdana Menteri Tan Sri Muhyiddin Yassin berkatatatkala dunia berjuang meratakan lengkung Covid-19, serangan di Eropah baru-baru ini membuktikan bahawa keganasan kian merebak.

“Mengenai pelucutan senjata dan pengawalan senjata nuklear, kita seharusnya tidak terlepas pandang berhubung pelanggaran terhadap usaha itu, walaupun selepas Covid-19 melanda.

“Saya bagi pihak kerajaan Malaysia merakamkan penghargaan kepada semua pihak yang bersatu menyokong kenyataan Setiausaha Agung PBB mengenai Gencatan Senjata Global di tengah-tengah pandemik Covid-19.

“Kami berharap inisiatif ini dapat membantu menamatkan permusuhan dan mencapai keamanan yang berterusan di seluruh dunia,” katanya.

Sidang Kemuncak ASEAN-PBB ke-11 diadakan pada hari terakhir Sidang Kemuncak ASEAN ke-37 turut disertai Setiausaha Agung PBB António Guterres.

Muhyiddin berkata, langkah Malaysia meratifikasi Perjanjian Larangan Senjata Nuklear (TPNW) baru-baru ini memperlihatkan sokongan terhadap agenda ini.

Ujarnya, Malaysia kekal komited menangani ancaman keganasan sehingga ke akar umbi.

“Pada masa sama, kita harus menggalakkan sikap saling menghormati, keharmonian dan keamanan, bersama, di samping menentang sebarang bentuk penganiayaan,provokasi, prasangka dan kebencian terhadap agama mahupun kaum.

“Malaysia menyambut baik Pelan Tindakan Setiausaha Agung PBB untuk Mencegah Ekstremisme Melampau (PVE) yang menumpukan elemen pencegahan, pendekatan yang sudah dipraktikkan Malaysia,” katanya.

Tambah beliau sebagaimana saranan PBB, Malaysia sedang membangunkan pelan tindakan untuk PVE.- Bernama

See author's posts


Penduduk minta bantuan atasi masalah banjir

KUCHING: Rumah-rumah di Stampin Baru berhadapan dengan masalah air tersumbat dan banjir disebabkan hakisan tanah dan juga akibat lalang.

Ketua Aduan Awam SUPP, Wilfred Yap berkata, Lalang yang tumbuh dan hakisan yang berlaku menyebabkan air tidak dapat mengalir dan akibat daripada ini, air ini tersekat dan mengakibatkan banjir apabila hujan lebat.

Beliau berkata demikian semasa membuat pemantauan ke Lorong 10A, Jalan Stampin Baru setelah menerima aduan dari penduduk di sana.

Penduduk di sana telah meminta supaya kerja penyelenggaraan diambil untuk mengelakkan masalah air tersumbat dan banjir.

Bagi masa sekarang dan sebagai penyelesaian sementara, Yap telah meminta MBKS dan Jabatan Saliran dan pengairan untuk membuat system saliran di jalan masuk ke Lorong 10A untuk membantu di dalam saliran air untuk mengelak masalah air tersumbat dan banjir.

Beliau berkata adalah baik sekiranya pihak berkuasa dapat mencari jalan jangka masa panjang untuk menyelesaikan masalah ini.

See author's posts


Tiga juta melarikan diri dari Ukraine

BERBARIS… Orang ramai berdiri ketika mereka menunggu untuk menaiki bas, pengangkutan selanjutnya selepas menyeberang dari Ukraine ke Poland di persimpangan sempadan Medyka pada 15 Mac lalu. Menurut PBB, lebih tiga juta orang kini telah meninggalkan Ukraine sejak Rusia menyerang pada 24 Februari lalu.• Foto AFP

JUMLAH pelarian yangmelarikan diri dari Ukraine sejak pencerobohan Rusia pada 24 Februari lalu telah mengatasi ‘pencapaian yang mengerikan’ iaitu tiga juta, kata Pertubuhan Bangsa-Bangsa Bersatu (PBB) pada 14 Mac lalu.

Pertubuhan Migrasi Antarabangsa Pertubuhan Bangsa-Bangsa Bersatu (UNHCR) berkata, angka itu mengatasi jumlah pelarian tertinggi sebelum ini.

“Tiga juta nyawa terdedah. Tiga juta wanita, kanak-kanak dan orang yang terdedah dipisahkan daripada orang tersayang mereka,” kata Ketua Pertubuhan Antarabangsa untuk Migrasi (IOM), Antonio Vitorino.

UNHCR, agensi pelarian PBB berkata 2,969,600 warga Ukraine melarikan diri merentasi sempadan negara mereka dengan IOM menambah bahawa 157,000 warga negara ketiga juga telah melarikan diri.

Seorang jurucakap IOM berkata, ‘berjuta-juta lagi’ orang masih terperangkap di dalam negara atau secara dalaman dipindahkan di dalam Ukraine.

Ketua UNHCR Filippo Grandi berkata, “Hari ini kita telah melepasi satu lagi pencapaian yang mengerikan, tiga juta pelarian melarikan diri dari Ukraine. Perang perlu dihentikan. Sekarang!.”

UNICEF, agensi kanak-kanak PBB, berkata, sekitar separuh daripada mereka yang melarikan diri adalah kanak-kanak.

“Ia bermakna tekanan dan kesedihan untuk kanak-kanak,” ujar jurucakap James Elder memberitahu wartawan di Geneva, Switzerland.

UNHCR pada mulanya menganggarkan sehingga empat juta orang boleh keluar dari Ukraine, tetapi minggu lalu mengakui angka itu mungkin disemak semula.

Sebelum konflik, Ukraine mempunyai populasi 37 juta di wilayah di bawah kawalan kerajaan, tidak termasuk Crimea yang diilhamkan Rusia dan wilayah pemisah pro-Rusia di timur.

Menurut UNHCR, berikut ialah pecahan tempat pelarian Ukraine ke negara lain.

– Poland –

Enam daripada 10 pelarian Ukraine menyeberangi sempadan Poland dengan kira-kira 1,791,111 telah melakukannya.

Puluhan ribu orang juga memasuki Ukraine dari Poland, kebanyakannya mereka yang kembali untuk berperang, tetapi juga yang lain berusaha untuk menjaga saudara-mara warga emas atau kembali untuk membawa keluarga mereka keluar ke Poland.

Sebelum krisis, kira-kira 1.5 juta rakyat Ukraine tinggal di Poland, sebahagian besarnya bekerja di negara Kesatuan Eropah (EU).

Data ketibaan ke negara jiran Ukraine yang berada di zon sempadan terbuka Schengen Eropah (Poland, Hungary dan Slovakia) hanya mewakili lintasan sempadan ke negara itu.

“Kami menganggarkan bahawa sejumlah besar orang berpindah ke negara lain,” kata UNHCR.

– Romania –

UNHCR berkata, 453,432 orang masuk ke negara jiran Romania, termasuk orang yang menyeberang dari Moldova untuk sampai ke negara anggota EU.

Angka UNHCR bagi setiap negara jiran adalah 233,266 lebih tinggi daripada jumlah keseluruhan, perbezaan yang menurut agensi itu mencerminkan bilangan orang yang menyeberang antara Moldova dan Romania.

Sebilangan besar dianggap telah pergi ke negara lain lebih jauh ke Eropah.

– Moldova –

Ramai rakyat Ukraine melarikan diri dari transit pertempuran melalui Moldova, sebuah negara kecil berpenduduk 2.6 juta orang dan salah satu yang termiskin di Eropah, dalam perjalanan ke barat ke Romania dan negara lain di luar.

UNHCR berkata, 337,215 warga Ukraine menyeberang ke negara bukan EU. Ia adalah sempadan paling dekat dengan bandar pelabuhan utama Odessa.

– Hungary –

Sejumlah 263,888 pelarian Ukraine menyeberang ke Hungary.

Hungary mempunyai lima pos sempadan dengan Ukraine dan beberapa bandar sempadan, termasuk Zahony, di mana pihak berkuasa tempatan telah menjadikan bangunan awam sebagai pusat kecemasan untuk pelarian.

– Slovakia –

Sekitar 213,000 pelarian berjaya merentasi sempadan terpendek Ukraine ke Slovakia.

– Rusia –

Dalam pada itu, sekitar 142,994 pelarian telah mencari perlindungan di Rusia.

Tambah UNHCR, 96,000 orang telah menyeberang ke Rusia dari Wilayah Donetsk dan Lugansk yang pro-Rusia di timur Ukraine antara 18 dan 23 Februari lalu.

– Belarus –

Menurut UNHCR, sekitar1,226 pelarian telah berjaya ke Belarus. -AFP

See author's posts


Ahmad Zahid kembali ke Putrajaya

KUALA LUMPUR: Datuk Seri Dr Ahmad Zahid Hamidi kembali ke Putrajaya selepas “berehat” sepenggal daripada arena pentadbiran negara setelah dilantik sebagai Timbalan Perdana Menteri di bawah Kerajaan Perpaduan.

Bukan lagi nama asing dalam dunia politik tanah air, Presiden UMNO berusia 69 tahun itu pernah memikul tanggungjawab sebagai pemimpin nombor dua negara pada 2015 semasa Barisan Nasional memerintah Malaysia.

Ahli Parlimen Bagan Datuk itu yang turut diumumkan sebagai Menteri Kemajuan Desa dan Wilayah di dalam Kabinet Perdana Menteri Datuk Seri Anwar Ibrahim, berasal dari Kampong Sungai Nipah Darat, Bagan Datuk dan pernah memegang jawatan Menteri Dalam Negeri, Menteri Pertahanan dan Menteri di Jabatan Perdana Menteri.

Bapa kepada lima anak hasil perkongsian hidupnya bersama Datin Seri Hamidah Khamis, juga pernah dilantik sebagai Ahli Dewan Negara dan Ahli Lembaga Pengurusan Perbadanan Tabung Pengajian Tinggi Nasional (PTPTN).

Berkelulusan Ijazah Sarjana Muda Sastera BA (Hons) dari Universiti Malaya pada 1976, Ijazah Sarjana dalam Sains (Komunikasi KCorporate Communication) UPM pada tahun 2000 dan Doktor Falsafah (PhD) dalam bidang Komunikasi juga dari UPM pada 2008.

Dalam kerjaya politiknya, Ahmad Zahid pernah menjadi Ketua Pemuda UMNO Bahagian Bagan Datuk sebelum dilantik Ketua Pemuda UMNO Perak, Ketua Penerangan Pemuda UMNO, Ketua Pemuda UMNO Malaysia dan Ketua UMNO Bahagian Bagan Datuk serta Pengerusi Barisan Nasional sehingga kini.

Selain itu Ahmad Zahid juga pernah menjawat jawatan sebagai Pengerusi Agensi Pengurusan Bencana Negara (NADMA).

Dalam sektor swasta pula, Ahmad Zahid pernah bertugas sebagai pegawai bank, Pengurus Pemasaran Amanah Saham Nasional, Pengerusi Tranwater Corporation Bhd dan Pengerusi Syarikat Perumahan Negara (SPNB).

Selain itu, beliau juga pernah dilantik sebagai Penolong Pengurus Bank Simpanan Nasional (BSN) pada 1977 sehingga 1979 sebelum menjadi Pengerusi BSN pada 1994 sehingga 1999.

Di Perak, beliau juga pernah menjadi Pengerusi Majuperak Bhd dan Pengerusi Harta Perak Corporation Bhd.

Pada Pilihan Raya Umum ke-15, Ahmad Zahid berjaya mempertahankan kerusi Parlimen Bagan Datuk dengan majoriti 348 undi apabila memperoleh 16,578 undi menewaskan pencabar utamanya, Datuk Seri Shamsul Iskandar Mat Akin daripada Pakatan Harapan (PH) yang mendapat 16,230 undi.

— BERNAMA

See author's posts


Rompak guna samurai, anak-beranak tumpas kurang 24 jam

KUCHING: Anak-beranak ditahan kurang 24 jam selepas melakukan samun di salah sebuah kedai beraneka 24 jam di Jalan Sungai Tengah di sini sekitar 11.52 malam pada 3 Mac lalu.

Kedua-dua suspek iaitu bapa, 65, dan anak, 37, ditahan di sebuah rumah berlokasi di Taman Sourabaya Indah dan Bandar Baru Samariang.

Ketua Polis Daerah Kuching ACP Ahsmon Bajah berkata,  hasil geledah rumah suspek, turut dirampas ialah sebilah pedang samurai, pakaian  dan kenderaan yang digunakan semasa rompakan.

Ahsmon berkata, laporan polis diterima berhubung kejadian itu dan sepasukan anggota dari Balai Polis Gita diketuai ASP Mohamad Nizam.

Katanya, hasil ujian air kencing, anak lelaki itu didapati positif dadah jenis amphetamine dan methamphetamine.

Mereka dikatakan melarikan wang tunai berjumlah RM150 dan dan pemetik api.

Kedua-dua suspek kini direman tujuh hari sehingga 10 Mac ini mengikut Seksyen 117 Kanun Tatacara Jenayah.

Jika didapati bersalah, kedua-dua bakal berdepan hukuman penjara 20 tahun atau denda.

Oleh Connie Chieng

See author's posts


Sekolah di tiga daerah dibuka semula

KUCHING: Kesemua 213 sekolah rendah dan menengah di daerah Kuching, Kota Samarahan dan Padawan akhirnya dibuka semula semalam selepas pembukaannya ditangguh dua kali berikutan peningkatan kes baharu Covid-19.

Pengarah Pendidikan negeri Sarawak, Abang Mat Ali Abang Masagus berkata walaupun ada murid yang masih tidak datang, kehadiran di semua sekolah terlibat memberangsangkan.

“Berdasarkan maklum balas yang diterima, tiada masalah mengenai (kehadiran) kerana ibu bapa sangat bekerjasama. Walaupun terdapat ketidakhadiran… ia normal jika satu atau dua murid tidak hadir di setiap kelas,” katanya ketika dihubungi Bernama.

Para pelajar yang kembali ke sekolah di daerah berkenaan semalam selepas hampir lima bulan, adalah pelajar kelas peralihan, tingkatan satu hingga empat dan tingkatan enam bawah, serta murid tahun satu hingga tahun enam.

Jawatankuasa Pengurusan Bencana Negeri (JPBN) Sarawak pada 14 Julai lepas mengumumkan pembukaan semula sekolah melibatkan pelajar berkenaan pada 3 Ogos, bagaimanapun berikutan peningkatan mendadak kes baharu Covid-19 di daerah terbabit, pembukaan semula sekolah ditangguhkan ke 17 Ogos.

Sementara itu, Agatha Charlotte, 40, berkata kedua-dua anaknya tidak sabar untuk kembali bersekolah di Sekolah Menengah Kebangsaan St. Thomas di sini.

“Anak-anak saya mempunyai kesedaran tinggi terhadap kebersihan dan kesihatan diri, jadi saya tidak risau sangat. Saya harap sekolah dapat melaksanakan prosedur operasi standard (SOP) dengan betul dan saya juga lebih suka jika mereka kembali ke sekolah kerana dapat berinteraksi dengan rakan dan guru,” katanya.

Alvine Ngu Fung Ling, 42, pula berkata dia tidak mempunyai masalah untuk anaknya yang berada di tingkatan dua untuk kembali bersekolah kerana ia membolehkan anaknya meneruskan pembelajaran dengan lebih selesa.– BERNAMA

See author's posts


Rasuah Pembelian Hotel di Sarawak: Masalah jantung, rayuan Isa Samad ditangguh 16 Okt depan

PUTRAJAYA: Pendengaran rayuan Tan Sri Mohd Isa Abdul Samad terhadap sabitan dan hukuman penjara enam tahun serta denda bagi kesalahan rasuah berkaitan pembelian sebuah hotel di Sarawak, ditangguhkan sekali lagi berikutan bekas Pengerusi Felda itu dimasukkan ke sebuah hospital swasta di Seremban kerana masalah jantung.

Panel tiga hakim terdiri daripada Hakim Mahkamah Rayuan Datuk Hadhariah Syed Ismail, Datuk Ahmad Zaidi Ibrahim dan Datuk Azmi Ariffin membenarkan penangguhan itu selepas peguam Datuk Salehuddin Saidin, yang mewakili Mohd Isa memaklumkan bahawa anak guamnya dimasukkan ke hospital malam tadi dan laporan perubatan telah diterima daripada pihak hospital pagi tadi.

“Isteri kepada Mohd Isa selaku penjamin juga tidak dapat hadir pada prosiding hari ini kerana semalam beliau mendapatkan suntikan pada lututnya yang sakit dan beliau tidak boleh berjalan hari ini akibat suntikan itu.

“Kami baharu dimaklumkan mengenai perkara itu dan pihak keluarga memohon maaf atas kesulitan tersebut,” kata peguam itu.

Timbalan Pendakwa Raya Afzainizam Abdul Aziz tidak membantah penangguhan rayuan berkenaan.

Hakim Hadhariah, yang kemudiannya menetapkan 16 Oktober depan untuk pendengaran rayuan berkata pihak mahkamah berharap agar Mohd Isa sihat pada tarikh pendengaran baharu itu.

“Jika ada masalah sakit, tidak ada sesiapa boleh buat apa-apa,” kata hakim itu.

Sebelum ini, rayuan berkenaan ditetapkan pada 7 Mac lepas, namun pada tarikh itu, rayuan berkenaan dijadual semula hari ini (26 Jun) berikutan pihak pembelaan memerlukan masa untuk membalas hujahan pendakwaan.

Pada 3 Februari 2021, Mahkamah Tinggi mensabitkan Mohd Isa, 73, atas sembilan pertuduhan rasuah RM3 juta berkaitan pembelian Merdeka Palace Hotel & Suites di Kuching, Sarawak, oleh Felda.

Kesalahan itu didakwa dilakukan di Tingkat 49, Menara Felda, Platinum Park, No 11, Persiaran KLCC, Kuala Lumpur antara 21 Julai 2014 dan 11 Disember 2015.

Hakim Datuk Mohd Nazlan Mohd Ghazali (kini Hakim Mahkamah Rayuan) menjatuhkan hukuman penjara enam tahun bagi setiap pertuduhan menjadikan keseluruhan 54 tahun serta denda RM15.45 juta atau dipenjara 18 tahun jika gagal membayar denda berkenaan.

Bagaimanapun, Mohd Isa hanya perlu menjalani hukuman penjara enam tahun apabila mahkamah memerintahkan supaya kesemua hukuman penjara itu berjalan serentak.

Mahkamah menaikkan jumlah jaminan daripada RM800,000 kepada RM1.5 juta dan tertuduh perlu melaporkan diri di balai polis berdekatan setiap 1 hari bulan hingga rayuan selesai.

Bekas Menteri Besar Negeri Sembilan itu memfailkan notis rayuan terhadap sabitan salah serta hukuman penjara dan denda yang dikenakan terhadapnya pada 4 Februari 2021. – Bernama

See author's posts


Blok tandas baharu RM1.1 juta siap diguna warga sekolah

SIBU: Projek blok tandas baharu Sekolah Menengah Kebangsaan (SMK) Methodist yang bernilai RM1.1 juta telah siap untuk kegunaan warga sekolah tersebut.

Pengetuanya Philip Ling berkata, projek tandas bertaraf lima bintang itu mengambil masa tujuh bulan untuk disiapkan itu akan memberi manfaat kepada pelajar dan guru.

“Saya berharap agar semua pelajar dapat menjaga dan memanfaatkan kemudahan yang disediakan oleh pihak sekolah dengan baik,” katanya.

Ling turut mengucapkan terima kasih kepada lembaga pengurusan sekolah kerana menyediakan kemudahan terbaik kepada sekolah pada majlis perasmian itu, malam tadi.

“Tidak lupa kepada individu yang telah memberikan sokongan kewangan dan nasihat profesional yang tidak berkesudahan sepanjang tempoh pembinaan,” katanya.

Turut hadir, Pengerusi Lembaga Sekolah John Ting, Naib Pengerusi Datuk Ding Lian Cheon, Ahli Dewan Undangan Negeri (ADUN) Bukit Assek dan Pengerusi Persatuan Alumni Sekolah Joseph Chieng, Presiden Persidangan Tahunan Cina Sarawak (SCAC) Rev Dr Lau Hui Ming serta bekas pelajar Sandra Chiew.

Oleh Tarani Lanting

See author's posts


Afrika catat lebih 100,000 kes

PARIS: Afrika kini telah merekodkan lebih 100,000 kes jangkitan Covid-19, menurut satu penjumlahan AFP berdasarkan angka rasmi, semalam.

Sejumlah 100,002 kes didaftarkan dengan 3,095 kematian di seluruh benua itu, setakat jam 11.00 pagi semalam.

Negara di utara Afrika mencatatkan kadar kematian tertinggi dengan didahului Mesir yang merekodkan 696 korban daripada 15,003 kes dan Algeria (575 kematian daripada 7,728 jangkitan).

Di selatan Sahara, sebanyak 397 kematian dengan 20,125 jangkitan dilaporkan di Afrika Selatan, manakala Nigeria pula 211 korban bersama 7,016 jangkitan.

Namun, angka kes Covid-19 di benua itu adalah jauh lebih kecil berbanding 1,577,758 jangkitan dan 96,978 kematian di Amerika Syarikat (AS), serta Eropah (1,974,501 jangkitan dan 171,011 korban), setakat ini.

Bagaimanapun, pakar memberi amaran bahawa angka kes di Afrika itu berkemungkinan kurang daripada skala sebenar berikutan kekangan kapasiti ujian wabak berkenaan.

Pertubuhan Kesihatan Sedunia (WHO) ketika mengumumkan angka mencecah 100,000 kes itu, berkata virus berkenaan telah menular ke setiap negara di benua terbabit sejak kes pertama disahkan kira-kira 14 minggu lalu.

Katanya, penularan penyakit itu dilihat berbeza di Afrika berbanding benua lain.

Angka itu tidak berkembang pada kadar eksponen sama seperti di tempat lain dan setakat ini, Afrika tidak mencatatkan jumlah korban yang tinggi sebagaimana sebilangan negara di dunia.

Pengarah rantau Afrika WHO, Dr. Matshidiso Moeti, berkata meskipun angka kematian tidak tinggi seperti di benua lain, mereka tetap perlu berwaspada kerana memiliki sistem kesihatan yang lemah dan tidak mampu berdepan peningkatan kes secara mendadak.

Golongan dewasa lebih tua menghadapi risiko lebih tinggi – hampir 95 peratus kematian di Eropah membabitkan pesakit berumur 60 tahun ke atas – sedangkan lebih 60 peratus penduduk di Afrika berumur bawah 25 tahun. – AFP

See author's posts


Tidak perlu perjanjian baharu

SIDANG MEDIA… Datuk Patinggi Tan Sri Abang Johari Tun Openg ketika ditemui pemberita selepas Majlis Penyerahan Lembu dan Daging Korban DUN Gedong 2022 di Masjid Al-Kawthar, kelmarin.

GEDONG: Tidak perlu membuat perjanjian yang baharu kerana Perjanjian Malaysia 1963 (MA63) adalah asas kepada pembentukan Malaysia, kata Premier Sarawak Datuk Patinggi Tan Sri Abang Johari Tun Openg.

Beliau berkata, jika ada perjanjian baharu ia bermaksud anda membatalkan perjanjian lama.

“Saya rasa menteri kita telah membuat kenyataan dan dari sudut negeri Sarawak, itu adalah asas kepada Perjanjian Malaysia 1963 (MA63) yang menubuhkan negara dan ini telah dipersetujui oleh para pemimpin kita dahulu.

“Apa yang berlaku sekarang ialah kebanyakan daripada syarat-syarat yang telah dipersetujui telah terhakis, ini apa yang kita buat sekarang untuk membetulkan syarat-syarat tersebut.

“Tidak payah kita membuat perjanjian baharu, kalau perjanjian baharu ini dibuat bermaksud anda membatalkan perjanjian lama. Kalau membatalkan perjanjian lama pembentukan Malaysia ini akan dipersoalkan, kerana ia adalah asas…sebab itu saya rasa apa yang disebut oleh Tok Mat sepatutnya tidak patut disebut,” katanya.

Beliau berkata demikian kepada pemberita selepas Majlis Penyerahan Lembu dan Daging Korban DUN Gedong 2022 di Masjid Al-Kawthar di sini pada Ahad.

Menjelas lanjut, Abang Johari berkata, apa yang Sarawak kehendaki ialah pelaksanaan syarat-syarat yang termaksub dalam MA63 dan juga hasil Laporan Jawatankuasa Antara Kerajaan (IGC) itu sahaja yang patut laksanakan.

“Tetapi kerajaan persekutuan sekarang ini berunding berkait dengan perkara tersebut, jadilah biarlah kita berbincang dan saya percaya pada akhirnya kita dapat membuat keputusan yang dikehendaki oleh Sabah dan Sarawak,” katanya.

Ketika ditanya mengenai apakah tuntutan yang turut diminta oleh Sabah dan Sarawak, Abang Johari berkata is berkaitan dengan Perkara 112D Perlembagaan Persekutuan.

“Satu yang agak baharu sekarang ini dalam perundingan ialah Perkara 112D sumbangan modal kerana dalam 112D ini apa yang kita kehendaki ialah ia mesti mengikut satu formula iaitu formula daripada pendapatan diterima daripada negeri Sarawak dan mungkin kita cari peratusan yang bagus balik kepada negeri Sarawak untuk 112D.

“Yang lain adalah dari sudut pentadbiran sahaja. Allhamdulilah…saya sudah ada maklum balas di mana dalam IGC kita mesti ada wakil di Lembaga Hasil Dalam Negara (LHDN) dan sekarang ini mereka telah meminta kita menghantar nama untuk wakil dalam LHDN.

“Ini bermaknanya kalau LHDN kita ada wakil kita tahu berapa pendapatan dan kita tahu berapa jumlah yang akan diberikan kepada kita (Sarawak),” ujarnya

Pada masa yang sama, Abang Johari berkata kerajaan negeri tidak mahu juga Kuala Lumpur (kerajaan persekutuan) diberi tekanan.

“Ia mesti mengikut formula menang-menang antara kerajaann persekutuan dengan kita (Sarawak) kalau keadaan kedudukan kewangan kerajaan persekutuan tidak begitu baik kita pun tidak boleh juga memberikan tekanan kepada mereka.

“Tetapi jika berdasarkan formula ia senang,” katanya.

Sementara itu, beberapa pemimpin dan parti di Sabah juga telah menyuarakan pendapat mereka menolak cadangan untuk melaksanakan MA63 baharu.

Antaranya, Parti Bersatu Sabah (PBS) Datuk Seri Dr Maximus Ongkili dan Presiden Parti Warisan, Datuk Seri Mohd Shafie Apdal yang menyifatkan cadangan itu tidak masuk akal dan MA63 menjadi rujukan penting dan asas untuk membincangkan isu yang memberi manfaat kepada kedua-dua negeri berkenaan.

Oleh JEAKQLEYN YACHO

See author's posts


Peristiwa Berdarah Tebedu

TEBEDU merupakan sebuah daerah kecil terletak dalam Bahagian Serian. Tebedu juga adalah pintu masuk antara Malaysia dan Indonesia. Di sini dibina pos kawalan imigresen untuk memantau pergerakan keluar masuk sempadan antara Tebedu-Entikong.

Majoriti penduduk di Tebedu adalah masyarakat Bidayuh. Terdapat juga kaum lain menetap dan bekerja di Tebedu seperti Melayu, Cina, Iban, Melanau dan bumiputera lain.

Menurut Pat Chong Pat nama Tebedu ini diambil daripada bahasa masyarakat Bidayuh iaitu Bedu. Bedu ini pula dimaksudkan sebagai tempat yang kering.

Pada asalnya Tebedu terdiri daripada deretan kedai berjumlah 16 kedai. Pada hari ini Tebedu maju setapak lagi apabila diwujudkan Bandar Mutiara.

Aspek politik dan pentadbirannya pula, Tebedu telah diangkat sebagai salah sebuah kawasan pilihan raya negeri Sarawak. Kewujudan Tebedu sebagai kawasan pilihan raya telah dibuat pada awal tahun 1990-an. Pada pilihan raya negeri lepas Tebedu telah dimenangi oleh calon Gabungan Parti Sarawak (GPS) iaitu Dr Simon Sinang Bada.

Dalam masa yang sama sesetengah pihak tidak bertanggungjawab melakukan penyeludupan kayu balak dan penyusupan Pendatang Tanpa Izin (PATI) di sempadan Tebedu-Entikong.  Namun demikian usaha pihak bertanggungjawab Malaysia dapat menyekat perkembangan ini daripada menjadi berleluasa. Kejadian ini berlaku kerana sempadan darat antara Malaysia iaitu Sarawak dan Indonesia iaitu Kalimantan senang dilolos oleh pihak tertentu.

Hal inilah membawa kepada kisah berdarah yang berlaku di Tebedu pada 59 tahun yang lepas.  Kejadian ini melibatkan usaha menghalang pembentukan Malaysia oleh negara jiran kita iaitu Indonesia.

Rancangan Malaysia

Apabila rancangan Malaysia diterima oleh pemimpin dan rakyat Sarawak, Indonesia di bawah pimpinan Presiden Sukarno tidak menyokong pembentukannya. Ini kerana beliau melihat Malaysia sebagai satu rancangan imperialisme gaya baharu.

Atas sebab itu beliau membantah rancangan tersebut. Pada awalnya bantahan itu dibuat dengan cara diplomasi. Tetapi kemudian melancarkan gerakan bersenjata untuk menggagalkan rancangan Malaysia.

Tebedu Diserang

Kesan daripada dasar agresif ini menyebabkan Tebedu menajdi mangsa pertama serangan pihak musuh. Kejadian yang berlaku pada 12 April 1963 sekitar jam 1.30 pagi itu melibatkan serangan ke atas balai polis di Tebedu. Hal ini berlaku dengan lebih mudah kerana balai polis tersebut amat dekat dengan sempadan Indonesia. Oleh itu gerila dari sempadan senang menyelinap masuk ke sempadan Sarawak ketika itu.

Ketika itu seramai tiga anggota polis yang bertugas di balai tersebut. Salah seorangnya bernama Koperal John Remek yang baru sahaja mengambil tugasnya pada pagi tersebut telah diserang hendap oleh pihak militia dari Indonesia. Pihak menyerang tersebut pula menggunakan pakaian seragam berwarna hijau dengan bersenjatakan karbin dan automatik.

Beliau yang tidak bersedia dengan serangan tersebut telah terkena tembakan daripada pihak yang menyerang. Serangan ini menyebabkan beliau terbunuh oleh pihak yang menyerang beliau. Pihak gerila ini pula terus menyerbu bilik yang menyimpan senjata.

Dua lagi rakan Koperal John Remek pula menyedari hal ini dan terus melakukan serangan balas. Kejadian tembak menembak yang berlaku itu menyebabkan dua anggota polis tersebut cedera. Manakala pihak lawan pula merampas beberapa senjata api yang disimpan dalam balai tersebut.

Nasib baik serangan itu tidak membawa korban yang lebih besar. Ini kerana pihak gerila yang menyerang balai polis tersebut hanya merampas senjata. Mereka tidak membakar balai polis tersebut. Gerila itu hanya melakukan tembakan ke atas kawasan berek kelamin polis. Anggota polis yang tidak bertugas pula cuba bertahan dan mengelak kejadian lebih buruk berlaku.

Kejadian yang berlaku antara 30 ke 50 minit itu berakhir apabila kira-kira 60 orang gerila itu berundur ke hutan dan sempadan. Mereka ini berjaya merampas sepucuk light machine gun, tiga pucuk submachine gun, 13 laras senapang dan sepucuk pistol serta beberapa peluru.Keadaan ini membawa kepada kelegaan anggota polis dan keluarga mereka.

Serangan di Bazaar

Namun demikian pihak gerila ini menyerang pula bazaar di Tebedu.  Serangan di bazaar tersebut menimbulkan ketakutan pekedai-pekedainya. Pihak yang menyerang tersebut juga telah melakukan tembakan ke atas bazaar tersebut.

Akibat ketakutan pekedai-pekedai ini tidak membuka pintu kedai mereka. Atas sebab itu pihak penyerang telah menendang pintu kedai. Mereka berjaya measuki empat kedai dan mengambil radio, pakaian, barang kemas, jam tangan dan tekstil.

Dalam kejadian itu tidak ada kecederaan berlaku. Semua pekedai selamat daripada serangan penceroboh gerila dari sempadan Indonesia.

Bantuan

Sementara itu berita tentang serangan balai polis hanya dapat diterima pada sekitar jam 2.00 pagi apabila seorang anggota polis yang cedera menghubungi balai polis di Serian. Bantuan daripada Serian telah datang di bawah pimpinan Inspektror Aba Rubiyel Huk.

Beliau membawa Pasukan Polis Hutan meredah kawasan hutan dan berdepan dengan bahaya daripada serangan hendap.  Akhirnya beliau berjaya sampai bersama pasukannya di Tebedu.  Beliau dan pasukannya kemudian mengawal kawasan tersebut buat sementara waktu. Selepas itu kawalan balai polis di Tebedu itu diambil alih oleh Komandor British dengan kekuatan seramai 60 orang.  Anggota komandor British ini datang dari Singapura.

Sementara itu Koperal John Remek yang terkorban pula telah dikebumikan pada 13 April 1963 di tanah perkuburan Roman Katolik, Bau.  Beliau meninggalkan seorang isteri dan empat orang anak. Sementara dua lagi pegawai polis yang cedera adalah Konstable Anyu dan Koperal Joseph. Konstable Anyu ditembak di bahagian tangan kanannya manakala Koperal Joseph terkena tembakan di telinga sebelah kanan dan pinggang sebelah kanan.

Seorang lagi anggota keselamatan yang terlibat iaitu Inspektor Reginald Chimbon, yang baru sahaja meninggalkan rumah kelamin juga telah diserang.  Beliau sempat berlindung di belakang tangki air. Beliau menunggu di belakang tangka air tersebut hingga tamatnya serangan tersebut.

Perintah Berkurung

Ketika itu Tebedu hanya mempunyai penduduk sekitar 300 orang telah diarah untuk mengadakan perintah berkurung dalam tempoh antara jam 6 pagi hingga 7 malam.

Serangan ke atas balai polis Tebedu ini merupakan permulaan serangan daripada gerila pihak musuh ke atas sempadan Sarawak. Ia memulakan beberapa lagi siri serangan daripada Indonesia ke atas Sarawak. Hal ini akan dibicarakan dalam kolum akan datang.

Dr. Suffian Mansor adalah Pengerusi Pusat Kajian Sejarah, Politik dan Hal Ehwal Antarabangsa, Universiti Kebangsaan Malaysia.

See author's posts


Bujang Berani Iban II • Bujang Malaya 21 iku dibai pulai

PERANG diri semenua antara sedadu Parti Komunis  Malaya enggau  Perintah Malaya  nya disebut  “Malayan Emergency” @  Darurat Malaya nyau manggai dua belas taun (1948 – 1960). Kenyau ari penatai  Iban Tracker / Sarawak Rangers di Malaya taun 1949, sedadu Chin Peng makin lama makin alah  sereta  mayuh udah kena dengah Bujang Berani Iban begulai enggau sedadu British. Nya ti ngujungka Chin Peng nyurutka diri ngagai menua Selatan Thailand. Dalam taun 1960 Iya udah deka nyerahka diri tang Kepala Perintah Komunis China ti benama Deng Xiaoping ngasuh iya majak ngerembaika idealogi komunis di menua Asia Tenggara. Jeman 12 taun nya beribu-ribu sedadu komunis Chin Peng mati tang sida majak deka ngelaban nyentuk ke taun 1989.

Bekenangka pasal sejarah Darurat  Malaya 1949-1960, pemansik Sejarah Malaysia tentu nemu magang pasal  Chin Peng, Rashid Maidin, Abdullah CD ti nyadi Kepala Parti Komunis Malaya  tang engka enda  mayuh  sida nemu  pasal “jasa & pengorbanan”  Iban Trackers /  Sarawak Ranger disanggup ninggalka menua diri, apai indai  sereta bini anak  sida di Sarawak  tegal ti mantu sedadu British Malaya  beperang  belaban enggau  Komunis  di Malaya enggau Singapura maya nya. Jeman nya sedadu British ti bepengkalan di Sarawak  matau serata menua Sarawak lalu ngiga sapa anak Iban  ti berani enggau sida ngayau ngelaban sedadu Komunis Malaya maya nya. Nama kebuah anak Iban aja dipilih?  Sida milih anak Iban laban udah ninga  rita pemerani  Bujang Berani Iban ti beperang ngelaban munsuh sida di Sarawak, Berunei enggau di Sabah maya Perintah Raja Brooke Sarawak enggau Perintah North Borneo Chartered  Company – Sabah. Engka sida udah kala mansik sapa Bujang Berani Iban ti bendar? Tentu kitai kala ninga komen bansa British ti nyebut ‘Iban fears  no  tribes’: the most feared headhunting tribes.”

Jeman perang nya 1949  – 1960, lebih 1,168  Iban Trackers ari Sarawak nurun beperang ngetanka menua Malaya ari kayau Parti Komunis Malaya (PKM). Semina 21 iku sida nya mati berani di menalan lalu 25 iku aja bakal. Sekeda midul ti diberi ngagai Iban Tracker / Sarawak Rangers iya ti bakal sereta agi idup maya nya: George Cross,  George Medal,  Military Medal,  British Empire, Queen Elizabeth II  Medal.

BUJANG BERANI DIBAI PULAI

Kena Semua rangkah Bujang Berani Iban tu mujur dibai pulai ari Malaya lalu ditumbakka baru ba Perkuburan Pahlawan, di Jalan Budaya, Kuching kena 26 Julai 2011. Sida tu iya nya: 1.  FF/829  Jaweng Anak Jugah, 2. Lans Kopral Ungkok Anak Jugam  3. 900506 Unggat Anak Ujom,  4. 900172 Ugap Anak Utut,  5. 900601 Letan Anak Kusing,  6. 900665 Nyambik Anak Pasang, 7. 900815 Kumpang Anak Tinggi,   8. FF/253 Bulan Anak Kasau, 9. FF/1254 Kelambu Anak Gadung, 10. FF/575 Untang Anak Engan, 11. Rejap Anak Bagi, 12. FF/825 Entap Anak Tulu, 13. FF/1083 Nyantau Anak Juna, 14. Manit Anak Cheling, 15. Nyaru Anak Talap, 16. Mat Anak Akit, 17. Empati Anak Dugu, 18. Adrain Anak Tandang, 19. Utot Anak Tanggang, 20. 900557 Dampi Anak Berain,  21. 900441 Janggak Anak Ingkoi.

Kami Dayak, Iban Borneo meri puji ke pemerani kita tu Bujang Berani Iban Tracker ti pegari jelai nama tampak rita di serata dunya. Taja kita udah lama lela danjan di menalan, lelang di menua orang ngetanka tanah Malaya  tang nama kita meruan di ati kami. Sinu naya ai mata mih kami ti agi di menua ngenang kita di sanggup berambunka nyawa talukka bansa, menua sereta Raja. Nadai utai di dunya ulih nganti seput kita ti begelar Bujang Malaya. Taja pia, kati ku enggau, kita ga endang udah dipilih Petara pulai ngagai Iya.

Lebih 60 taun pendam sida Bujang Berani Iban tu betatam di menua Malaya enggau Singapura. Terima kasih besai ngagai Lt. Col. Robert Rizal Abdullah ti udah meri buah penemu ngagai Ops Mai Pulai nya. “My heart bled when I saw the picture. I vowed to take the matter up to the highest authority. It became my mission,” ku Robert  Rizal.

Kenu ku kepala sedadu British Malaya bala Iban Trackers /Sarawak Rangers bisi chara enggau pemerani ti amai nyelai sereta lain ari orang bukai maya beperang. Sedadu Iban tu mega suah nyadi chunto sereta nyadi buah mulut sedadu menua bukai dalam Menua British Commonwealth nyentuk ke sida dipasukka ngagai seraban ari  Sedadu British ba sida sedadu Gurkha ti disebut ‘ Ist Elite Far East Land Force’  ti tau beperang di serata dunya. Naka ke diatu taun 2016, mimit aja sida Iban Trackers ti agi idup udah lebih 67 taun pulai ari Malaya.

IBAN TRACKER UNAU ANAK SAUH

Kena 1 Januari 1953 Iban Trackers dibali nyadi  Sarawak Ranjer (Unit Malaya) ti betuaika  Lt. Col. C. J Baird lalu nyadi komander ti keterubah Sarawak Ranjers.  Taja pan berubah nama tang pengawa ti dipegai sida endang sebaka enggau pengawa  Iban Trackers suba. Disiplin sedadu Iban maya nya maya nya dipuji  tuai sedadu British amat-amat. Unau Anak Sauh tu seiku ari Iban Trackers / Sarawak Rangers  dalam 1st Manchester Regiment &  1st Experimental Platoon taun 1953. Udah ti lebih 8 taun ngayau sedadu Komunis Malaya begulai enggau sedadu British,  Tracker Unau enda nyambung kontrak taun 1959 lalu pulai ke menua asal iya di Sg. Latong, Machan, Kanowit, Sarawak.

Taun 1972 menua Sarawak benung charut belaban enggau sedadu Komunis Pasukan Rakyat Kalimantan Utara (PARAKU)@ NKCP (North Kalimantan Communist Party). Unau enda tan ati ninga rita penyai sida Komunis di Sarawak lalu masuk nyadi Polis ‘Border Scout’. Enggau peneleba di Malaya, pengawa Unau sebaka enggau pengawa ti nyidi lalu ngayau sedadu Parti Komunis di Sarawak.

Kena 31 Disember 1988 maya umur iya 55 taun, Unau badu pinchin nyadi Polis udah ti lebih 25 taun betachah ngelaban munsuh rayat menua Malaya enggau Sarawak. Taun 1998, Unau  diau enggau bala anak iya di Johor Baharu. Taun 1999, sida sebilik masuk agama Islam lalu Unau nyadi Abdul Rahman Unau Bin Abdullah.

(Betampung ba Tusun Ke-46  minggu nyin ila)

Nya mih lansa sejarah Bujang Berani Iban ti begelar Bujang Malaya endang bepun ari Sarawak Rangers / Iban Trackers,  “World’s  Best  Fighters,” ku Sir Gerald Templer, 1952.

Sekeda artikel ti ditulis bansa bukai bisi limpang mimit lalu kekadang enda datai ba menalan.    Taja pia, artikel tu ukai ga tau nyadi kereban akademik ba sekula, semina tau nyadi kenang jerita tuai Iban. Enti nganti bansa bukai sigi enda, enti ukai kitai empu sapa; enti enda diatu kemaya?  Enti diijin Petara cherita tu deka ditulis baru ba Bup Bujang Berani Iban, Edisyen Kedua. Sebedau nya, manah amat enti bala bala pemacah ulih meri komen pejah ambika ulih diadu baru. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whatsapp tu: 013- 8325146.

Oleh HARRY USUP UMBAR

See author's posts


Tindakan tepat BN letak calon muda

PEKAN: Keputusan Barisan Nasional (BN) meletakkan calon muda pada Pilihan Raya Kecil (PRK) Dewan Undangan Negeri (DUN) Chini disifatkan tindakan yang tepat dalam usaha mempertahankan DUN berkenaan selaku kawasan kubu kuat parti itu.

Menteri Belia dan Sukan Datuk Seri Reezal Merican Naina Merican berkata, ini kerana golongan belia merupakan pengundi majoriti di DUN itu dan calon BN Mohd Sharim Md Zain diterima baik pengundi serta penduduk di kawasan itu.

“Saya cukup bangga sebagai Menteri Belia dan Sukan bahawa calon ini datang daripada calon pertubuhan belia yang merupakan Presiden Belia Felda (kawasan).

“(Boleh dilihat penerimaan calon) daripada reaksi dalam kalangan rakyat tempatan… tanpa perlu mendabik dada, mudah-mudahan ini akan jadi petanda awal. Reaksi yang diberikan itu memberikan isyarat bahawa Chini akan tetap dipertahankan dan mudah-mudahan juga diberikan kemenangan yang cukup meyakinkan,” katanya.

Beliau berkata demikian kepada pemberita selepas siri kempen PRK DUN Chini di Paloh Hinai dekat sini semalam.

Turut bersamanya, dua jaguh silat negara Mohd Al Jufferi Jamari, 27, dan Azim Amzad, 21. Azim adalah pengundi DUN Chini dari Felda Chini Timur 3.

PRK DUN Chini, yang dijadualkan Sabtu ini, menyaksikan pertandingan tiga penjuru antara Mohd Sharim, 41, dan dua calon Bebas, Tengku Datuk Zainul Hisham Tengku Hussin, 64, serta Mohd Shukri Mohd Ramli, 49.

DUN Chini, iaitu satu daripada empat DUN di bawah Parlimen Pekan, mempunyai 20,990 pengundi yang terdiri daripada 20,972 pengundi biasa dan 18 pengundi awal polis, dengan pengundi berusia bawah 40 tahun adalah majoriti, mewakili 56 peratus. – Bernama

See author's posts


Banjir kilat di Muar, dua jalan utama terputus

JOHOR BAHRU: Hujan yang lebat awal pagi semalam sehingga menyebabkan banjir kilat di beberapa kawasan di daerah Muar, turut mengakibatkan dua jalan utama dinaiki air sehingga tidak boleh dilalui kenderaan berat mahupun ringan.

Pegawai Daerah Muar, Datuk Mohd Haffiz Ahmad berkata, hujan lebat yang bermula pukul 5.00 pagi sehingga 9.00 pagi ini, telah  menyebabkan dua jalan terputus hubungan iaitu  Jalan Bakri Batu 9 dan Jalan Bakri Batu 10.

Dua lagi jalan yang dinaiki air iaitu Jalan Kangkar Senangar dan Jalan Dato Haji Kosai, setakat ini masih boleh dilalui kenderaan berat dan ringan.

Terdapat tiga kawasan penempatan penduduk dinaiki air iaitu Kampung Sabak Awor, Taman Bakariah dan Kampung Parit Jamil.

“Hujan lebat melebihi 100 milimeter (mm) mulai pukul 5.00  pagi ini  di beberapa stesen bacaan hujan di daerah ini.

“Air pasang telah menyebabkan banjir kilat di beberapa kawasan. Namun, setakat ini tiada kemalangan jiwa dilaporkan dan laporan akan dikemas kini dari semasa ke sesama,” katanya menerusi kenyataan  di sini, hari ini.

Setakat ini, tiada pusat pemindahan sementara dibuka dan pihak berkuasa serta agensi berkaitan akan sentiasa memantau keadaan semasa, katanya. – Bernama

See author's posts


Pharmaniaga melalui kerjasama teroka pasaran China

PETALING JAYA: Pharmaniaga Bhd meneroka pasaran pengguna kedua terbesar dunia, China, melalui kerjasama penting dengan JD.com, syarikat dalam talian terbesar republik itu berdasarkan hasil.

Pengarah Urusan Kumpulan Pharmaniaga, Datuk Zulkarnain Md Eusope berkata, kerjasama itu akan membolehkan syarikat itu mengakses 570 juta pengguna JD.com dan seterusnya kepada lebih 1.4 bilion populasi di China.

“Kami memerlukan rakan kongsi berkaliber tinggi dan telah memilih JDMas Commerce Sdn Bhd, pengendali JD.com, untuk mengkomersialkan produk kami kerana JDMas sudah memiliki rangkaian logistik dan pengedaran yang mantap di China.

“Meneroka pasaran China bukanlah mudah terutamanya untuk produk farmaseutikal.

“Bagaimanapun, memandangkan produk Pharmaniaga sangat diiktiraf dan diperakui oleh badan kawal selia tempatan serta antarabangsa, kami yakin kerjasama ini akan menjadi potensi pertumbuhan yang besar untuk Pharmaniaga,” kata Zulkarnain pada majlis menandatangani memorandum persefahaman dengan JDmas di sini, hari ini.

Untuk memulakan inisiatif itu, Pharmaniaga bercadang untuk mula menyenaraikan produk jualan di kaunternya (OTC) termasuk Citrex Vitamin C, Citrex Gummies, Baraka Habbatus Sauda, dan Sweet Royale di Pavilion Malaysia di platform itu menjelang Januari 2023, katanya.

Kerjasama itu juga akan memanfaatkan platform dipacu teknologi dan data yang disediakan oleh JD.com dan sekutunya seperti Douyin, Kwaishou dan WeChat.

Zulkarnain juga berkata kerjasama itu dijangka meningkatkan hasil semasa produk OTC itu sebanyak 100 peratus kepada 150 peratus pada tahun pertama, dengan jangkaan hasil mencecah AS$30 juta menjelang 2025 dengan produk lain diperkenalkan di platform JD.com.

Sementara itu, Pengarah Urusan JDMas Datuk Bruce Lim berkata sebagai rakan kongsi rasmi, ia akan membantu Pharmaniaga memasuki platform e-dagang perniagaan kepada pengguna (B2C), dengan menyasarkan pengguna terlebih dahulu.

“Setelah kami menetapkannya, kami akan meneroka cara pengedaran lain, seperti platform perniagaan-ke-perniagaan (B2B), dan meneruskan usaha-usaha lain semasa kami berkembang.

“Kami memerlukan kira-kira enam bulan untuk memahami data pasaran dan menentukan tindakan seterusnya,” kata Lim.

Pharmaniaga ialah syarikat farmaseutikal terkemuka yang pemegang saham utamanya ialah Boustead Holdings Bhd dan Lembaga Tabung Angkatan Tentera. – Bernama

See author's posts


Terminal Feri di Labuan dijangka sibuk

LABUAN: Terminal Feri dan Lapangan Terbang di Labuan dijangka sibuk menjelang sambutan Hari Krismas dan cuti persekolahan hujung tahun.

Beribu-ribu orang dijangka melakukan perjalanan dari Menumbok ke Kota Kinabalu, Sarawak dan Semenanjung dalam tempoh itu, yang menyaksikan perubahan besar sejak negara dilanda pandemik Covid-19.

Labuan mempunyai dua terminal feri ke tanah besar Sabah dengan empat feri beroperasi iaitu Kimanis 1, Goodwill Star, Putrajaya 1 dan Galaxy untuk mengangkut kenderaan serta penumpang setiap hari.

Terminal Feri Antarabangsa Labuan pula adalah bagi membawa penumpang secara terus ke Terminal Jesselton Point di Kota Kinabalu (hanya satu perjalanan pada hujung minggu) dan ke Menumbok (sembilan perjalanan) serta Sipitang (dua perjalanan), Sabah dan Lawas (satu perjalanan) dan Limbang di Sarawak (satu perjalanan), yang diusahakan LDA Labuan-Holdings Sdn Bhd (milik penuh Yayasan Pembangunan Labuan).

Kebanyakan individu yang ingin ke tanah besar Sabah akan berbuat demikian dengan menaiki kenderaan (melalui feri ro-ro), justeru jalan raya dari Menumbok ke Kota Kinabalu dijangka sesak sepanjang tempoh itu.

Bagaimanapun, Pengurus Labuan Point Enterprise Sdn Bhd (ejen tiket Terminal Feri Labuan) Robert Ling Song Thieng berkata pihak siap siaga menghadapi lonjakan pengembara menjelang cuti umum dan cuti persekolahan hujung tahun itu.

“Kami sudah bersedia… kami yakin mampu menangani peningkatan penumpang yang kami jangkakan berlaku,” katanya, kepada Bernama semalam.

Beliau berkata sejak 1 November lepas, perkhidmatan feri ro-ro telah beroperasi mengikut jadual biasa atau mempunyai enam perjalanan (Labuan-Menumbok-Labuan) setiap hari dan ia telah diluluskan oleh Jabatan Laut Labuan.

“Peningkatan kadar vaksinasi Covid-19 telah membuatkan orang ramai lebih yakin untuk melakukan perjalanan hingga membawa kepada lonjakan dalam tempahan,” katanya.

Malah katanya, tiket feri dari Labuan ke Menumbok bagi perjalanan sehingga 31 Disember ini sudah habis terjual secara dalam talian namun pengembara masih boleh mencuba nasib mereka di kaunter tiket.

Jurucakap Lapangan Terbang Labuan pula berkata, kekerapan penerbangan dari Labuan ke Miri dan Kota Kinabalu kembali normal kepada tiga kali sehari manakala penerbangan ke Kuala Lumpur ialah dua kali sehari bermula bulan ini.

Katanya, ini mungkin petanda bahawa tahap perjalanan udara kembali normal dan berharap trajektori menaik itu berterusan.– Bernama

See author's posts


TERUSKAN SOKONG SUPP

KUCHING: Pengerusi Gabungan Parti Sarawak (GPS), Datuk Patinggi Abang Johari Tun Openg menyaran agar semua masyarakat Cina terus memberi sokongan kepada Parti Bersatu Rakyat Sarawak (SUPP) dalam Pilihan Raya Negeri Ke-12 (PRN-12) yang akan datang.

Katanya, sokongan masyarakat Cina kepada GPS secara tidak langsung dapat membangunkan sosioekonomi Sarawak yang dapat memanfaatkan mereka sendiri.

“GPS tidak boleh berada dalam kerajaan tanpa masyarakat Cina. Dato Sri Dr Sim Kui Huan dan rakan seperjuangannya mesti ada bersama-sama untuk kita majukan negeri ini.

“Disebabkan itu kita minta supaya masyarakat Cina memberi sokongan kepada SUPP sebagai rakan kongsi dalam GPS, dan bersama-sama kita akan membangunkan negeri kita dengan baik,” tegasnya pada Majlis Pelancaran Taman Riverbank Batu Kawah di sini, semalam.

Sementara itu kata Abang Johari, beliau dan Allahyarham Pehin Sri Adenan Satem pernah berbincang berhubung pengiktirafan Sijil Peperiksaan Bersepadu (UEC) di negeri ini.

Katanya, Allahyarham turut bersetuju bahawa tidak masuk akal bagi Kerajaan Sarawak untuk tidak mengiktiraf UEC apabila universiti di Singapura, Australia dan Amerika Syarikat telah berbuat demikian.

“Kita sangat beruntung kerana mempunyai pelbagai pendekatan dalam sistem pendidikan  kerana kita mahu rakyat kita berpendidikan dan seterusnya dapat membangunkan negeri ini. Kita mempunyai masa depan yang cerah kerana kita mempunyai pemimpin yang berdedikasi.

“Saya telah melantik Dato Sri Dr Sim Kui Huan  untuk menjaga sekolah Cina dan sekarang sekolah Cina secara automatik telah mendapat dana peruntukkan berjumlah RM10 juta setiap tahun.

“Beliau (Dr Sim) setiap minggu turun padang melawat kawasan berbanding dengan ada ‘orang’ yang tidak turun padang tetapi hanya sekadar berkata-kata, ‘dia’ cakap macam-macam namun tidak menunaikan janji,” tambahnya.

Malah kata Abang Johari, pihak pembangkang turut pernah mengatakan akan mengiktiraf UEC tetapi sehingga hari ini pengiktirafan itu tidak pernah menjadi kenyataan.

“Mereka turut pernah mengatakan tentang perkongsian hasil 50-50 tetapi mana ada? Semasa ‘dia’ (Setiausaha Agung Parti Tindakan Demokratik (DAP) Lim Guan Eng)  menjadi menteri kewangan juga pernah mengatakan bahawa Sarawak akan muflis dalam tempoh tiga tahun.

“Tetapi ini sudah masuk tahun keempat dan bukan sahaja kita tidak muflis malah kita mampu menjana pendapatan lebih untuk negeri ini,” ujarnya.

Oleh SYAMIMI HUSNA

See author's posts


Kes ILI dalam negara terkawal, jangkitan biasa

MENTERI Kesihatan Khairy Jamaluddin beramah mesra dengan warga emas yang mendapatkan perkhidmatan saringan kesihatan secara percuma sempena program Skim Peduli Kesihatan untuk Kumpulan B40 (PeKa B40) di Universiti Teknologi Mara (UiTM) Kampus Rembau, semalam. •Foto BERNAMA

REMBAU: Kes Penyakit Seperti Influenza (ILI) dalam negara pada masa ini adalah terkawal meskipun terdapat beberapa kluster melibatkan sekolah berasrama dikesan, kata Menteri Kesihatan Khairy Jamaluddin.

Beliau berkata, orang ramai terutama ibu bapa tidak perlu bimbang berikutan penyakit tersebut adalah jangkitan biasa dan akan timbul dari semasa ke semasa selain pesakit hanya memerlukan pemantauan dan pengasingan diri sahaja.

“Kes influenza ini akan bertambah dari semasa ke semasa sebab Perintah Kawalan Pergerakan dah tiada, kita mula kurangkan langkah kesihatan awam seperti penjarakan fizikal dan sebagainya, sudah pasti penyakit berjangkit meningkat.

“Itu mungkin selama dua tahun lepas kes penyakit berkenaan menurun sebab kita dikurung di rumah dan ikuti langkah kesihatan awam tertentu, namun apa-apa pun ia masih lagi terkawal dan tiada apa yang perlu dibimbangkan,” katanya kepada pemberita selepas menghadiri program saringan kesihatan Peka B40 di sini semalam.

Beliau berkata, susulan itu tiada keperluan menutup sekolah pada masa ini selain Pejabat Kesihatan Daerah akan sentiasa membuat penilaian risiko mengenai kes penyakit berjangkit berkenaan.

Khairy turut menjelaskan sekiranya kes penyakit terbabit sudah berada pada tahap membimbangkan setelah penilaian dibuat, maka langkah-langkah tertentu akan dilaksanakan secepat mungkin.

“Namun, kes seperti influenza ini kes biasa dan bermusim yang akan datang dan pergi, jadi tidak perlu terlalu risau,” katanya.

Jumaat lepas, media melaporkan Jabatan Kesihatan Negeri (JKN) Selangor mengesan peningkatan kes jangkitan ILI di institusi pendidikan, khususnya sekolah berasrama sejak dua minggu lepas. – Bernama

See author's posts


Cucur Bubuk keenakan yang bermusim

Buah bermusim mungkin sesuatu yang biasa didengari, bagaimana pula dengan kuih bermusim?

Di lokasi seperti Bintulu dan Miri yang sememangnya terkenal dengan musim bubuk saban tahun, salah satu juadah yang menjadi perhatian setiap kali ketibaan udang geragau itu pastinya adalah cucur bubuk.

Kelazatannya yang jelas berbeza dengan cucur goreng lain ditambah  pula hanya boleh didapati pada satu musim sahaja membuat ia menjadi kegilaan masyarakat tempatan.

Umumnya, masyarakat sedia maklum bahawa bubuk merupakan bahan utama untuk membuat belacan, cencaluk dan udang kering.

Namun, bagi penduduk Bintulu dan Miri, ia sebenarnya lebih daripada itu apabila ramai peniaga akan mengambil kesempatan menjual juadah unik tersebut dengan resepi masing-masing.

Tambahan pula, bahan-bahan yang digunakan untuk menghasilkannya amat mudah, sama seperti cucur goreng yang lain.

Antara bahan paling biasa adalah tepung gandum serbaguna, air, lobak merah, cili merah, bawang besar, bawang putih, daun ketumbar dan sayur kubis.

Kadang-kadang, ada juga yang akan menambah bahan lain seperti serbuk kari, serbuk kunyit, daun bawang dan lain-lain mengikut cita rasa tersendiri.

Langkah pertama menyediakan adunan adalah campurkan tiga cawan tepung gandum serbaguna, dua cawan air dan garam secukup rasa sehingga sebati.

Selepas itu, aduan tersebut dimasukkan pula bahan-bahan sayuran yang dihiris nipis bersama dua ulas bawang putih dan setengah bawang besar yang telah ditumbuk halus.

Pastikan kesemua dalam aduan itu digaul sampai sebati sebelum memasukkan secawan bubuk atau lebih, bergantung kepada kehendak sendiri.

Jika terlalu pekat, boleh tambahkan lagi sedikit air mengikut kesesuaian dan kemudian goreng dalam minyak panas sehingga berwarna keemasan.

Sebaik sahaja siap digoreng, ia boleh dihidangkan terus sementara masih panas bersama cili sos bagi menambahkan lagi kelazatannya.

Bagi masyarakat luar yang masih tertanya-tanya akan kepopularannya, apa yang boleh dikatakan adalah kebanyakan gerai-gerai yang menjual juadah itu mendapat sambutan apabila ramai jelas kelihatan menunggu di tepi menanti ia siap digoreng.

Namun, apakah daya, ia hanya dapat dinikmati dalam jangka masa tertentu selagi musim bubuk masih melanda sama seperti buah bermusim.

Oleh CAROLYNE UTIH

See author's posts


Boleh pilih untuk tidak hantar anak ke sekolah

PUTRAJAYA: Ibu bapa atau penjaga diberi pilihan untuk tidak menghantar anak ke sekolah jika bimbangkan ancaman Covid-19 apabila sesi persekolahan bersemuka dibuka semula secara berperingkat bermula 3 Oktober ini.

Menteri Kanan Pendidikan Datuk Dr Radzi Jidin berkata, ketidakhadiran pelajar tidak akan dianggap sebagai satu kesalahan disiplin dan tiada surat amaran akan dikeluarkan kepada pelajar.

“Namun ibu bapa diminta untuk menulis surat bagi memaklumkan ketidakhadiran anak mereka ke sekolah,” katanya pada sidang media pengoperasian sekolah di sini, semalam.

Semalam Radzi mengumumkan Kementerian Pendidikan (KPM) akan memulakan sesi persekolahan secara bersemuka mulai 3 Oktober ini mengikut fasa dalam Pelan Pemulihan Negara (PPN) di negeri-negeri dan turut akan memperkenalkan kaedah penggiliran murid secara mingguan.

Mengulas lanjut, Radzi berkata pemakaian pakaian seragam sekolah adalah tidak diwajibkan dan murid dibenarkan untuk memakai pakaian yang bersesuaian, kemas dan sopan sekiranya pakaian seragam sekolah sudah tidak sesuai untuk dipakai.

“Kita tidak mahu beri tekanan kepada ibu bapa menyediakan pakaian baharu…matlamat kita hanya mahu anak-anak ke sekolah sahaja,” katanya.

Dalam Fasa Tiga PPN, pembukaan sekolah diperluaskan kepada murid prasekolah dan tadika swasta yang boleh hadir tanpa penggiliran, manakala sekolah menengah turut melibatkan murid kelas peperiksaan awam di asrama penuh (tanpa penggiliran) dan murid kelas peperiksaan awam di sekolah harian atau swasta yang dibenarkan secara penggiliran.

“Bagi Fasa Empat PPN pula, murid sekolah rendah iaitu Tahap Satu (Tahun 1,2,3) dibenarkan hadir secara penggiliran bermula 17 Oktober dan murid Tahap Dua (Tahun 4,5,6) dibenarkan juga secara penggiliran bermula 31 Okt.

“Bermula 17 Oktober juga, murid kelas peperiksaan awam, Tingkatan Tiga dan Empat di sekolah asrama penuh dibenarkan hadir tanpa penggiliran manakala murid tingkatan sama bagi sekolah harian dan swasta hadir secara penggiliran sementara kelas peralihan dan Tingkatan Satu serta Dua adalah secara PdPR,” katanya.

Mengenai pembukaan kolej vokasional, Radzi berkata ia akan dibuka bermula Fasa Dua PPN dan kehadiran pelajar akan dibahagi secara penggiliran mengikut peperiksaan berdasarkan semester masing-masing.

Berkaitan Institut Pendidikan Guru dan Kolej Matrikulasi, kaedah PdPR akan dilaksanakan pada Fasa Satu dan Fasa Dua PPN, sementara pada Fasa Tiga dan Fasa Empat PPN, pelajar yang lengkap divaksin diberi pilihan untuk hadir ke kampus manakala yang belum divaksin akan meneruskan kaedah PdPR.

Selain itu, Radzi berkata institut pendidikan swasta (IPS) kategori pusat akan beroperasi secara PdPR pada Fasa Satu dan Fasa Dua PPN, sementara pada Fasa Tiga PPN, IPS bagi kanak-kanak berusia empat hingga enam tahun beroperasi sepenuhnya dan IPS kategori pusat beroperasi secara penggiliran dengan 50 peratus kapasiti kelas.

Pada Fasa Empat PPN pula, operasi secara penggiliran akan ditingkatkan kepada 70 peratus kapasiti kelas bermula 17 Oktober manakala operasi secara kapasiti penuh dengan penjarakan fizikal dibenarkan mulai 31 Oktober.

Mengenai sekolah dan institut pendidikan di bawah kementerian yang terletak di lokasi  gelembung perjalanan, beliau berkata pembukaan sekolah adalah mengikut Fasa Empat PPN.

Buat masa ini, negeri-negeri yang diletakkan di bawah Fasa Satu PPN ialah Kedah dan Johor, Fasa Dua (Pulau Pinang, Perak, Kelantan, Terengganu, Pahang, Selangor, Kuala Lumpur, Putrajaya, Melaka, Sabah), Fasa Tiga (Perlis, Negeri Sembilan, Sarawak) dan Fasa Empat ialah Labuan.  – Bernama

See author's posts


Mi Kampua ‘Terbang’ menu wajib jika ke Sibu

MI KAMPUA ‘Terbang’ antara menu yang wajib dicuba ketika berkunjung ke bandar Sibu. Mesti anda dengar macam pelik, macam mana mi itu boleh terbang.

Menariknya, apabila anda berkunjung ke sebuah gerai di salah sebuah kedai kopi di No.6A, Lorong 2, Jalan Aman, bukan sahaja dapat menikmati makanan, malah anda akan dihiburkan dengan persambahan Mi Kampua ‘Terbang’.

Dengan aksi mi kampua ‘Terbang’ yang selalu tular di media-media sosial telah menjadikan gerai milik Tang Sing Kiong,61, dan isterinya,54,sangat popular bukan sahaja dalam kalangan penduduk bandar Sibu, malah pelancong dari Sabah, Semenanjung Malaysia dan negara Singapura.

Tang dan isterinya sambil dibantu oleh beberapa orang ahli keluarnya bekerja keras setiap hari untuk memenuhi pemintaan pelanggan mereka.

Menurutnya, menghasilkan mi kampua ‘Terbang’ memang ada tekniknya yang tersendiri dengan ia perlu dilakukan dengan teliti, kemas dan bersih.

“Apabila telah dimasak sepenuhnya dalam masa beberapa minit, pengayak digunakan untuk melambungkan mi kampua beberapa kali ke udara pada ketinggian 1.5 meter hingga 2 meter dari atas kepala.

“Tujuan melambungkan mi kampua ke udara adalah untuk mengalirkan air rebusan yang terdapat pada mi yang telah dimasak.

“Selepas dilambung, mi menjadi kering dan menjadi lebih lazat apabila dimakan sambil dicampur dengan bahan-bahan,” jelasnya yang sudah 31 tahun menceburi perniagaan mi kampua.

Kelihatan ramai pelanggan yang sanggup menunggu giliran 15 minit hingga 20 minit untuk menunggu hidangan mi kampua mereka di gerai tersebut.

Kemahiran memasak mi kampua ‘Terbang’ kini telah diwarisi oleh isterinya yang juga tidak kurang hebatnya.

Semasa kunjungan pemberita ke gerai mereka, isteri Tang telah mempersembahkan teknik mi kampua ‘Terbang ‘. Beliau kelihatan sentiasa tersenyum sambil mempamerkan aksi bersahajanya melambungkan mi ke udara.

Mi kampua adalah makanan tradisi masyarakat Foochow di Sibu, selain bandar-bandar berdekatan seperti Sarikei, Bintangor, Kanowit, Song dan Kapit.

Hampir kesemua kedai kopi ada gerai menjual mi kampua dan sangat popular dalam kalangan masyarakat Cina dan Iban kerana mi kampua mengandungi campuran daging khinzir.

Bagaimanapun, hubungan dan kerjasama erat selain saling menghormati agama dan budaya antara masyarakat Cina dengan penduduk penduduk Islam, semua kandungan dalam resipi mi kampua sudah banyak ditukar dan halal dimakan.

Ia tidak mengubah keaslian rasa mi kampua ekoran ramai anak masyarakat Cina di Sarawak kini memeluk agama Islam dan berkahwin dengan pasangan Melayu dan Melanau.

Oleh AKUN GIMAN

See author's posts


PETRONAS Serah Sumbangan Di DUN Gedong

GEDONG: Badan Kebajikan Kakitangan Islam PETRONAS (BAKIP) menyumbang RM30,000 kepada kira-kira 200 asnaf di sini, baru-baru ini.Sumbangan zakat tersebut dibahagikan kepada tiga zon dan antara zon yang menerima ialah Zon Gedong, Zon Pangkor Gedong dan Zon Ulu Gedong.

Sumbangan diedarkan oleh Penasihat Kementerian Perdagangan Antarabangsa, Industri dan Pelaburan (MINTRED) Datuk Mohd Naroden Majais pada Majlis Iftar Perdana PETRONAS di Masjid Al-Kawthar, semalam.Pengurus Besar PETRONAS Sarawak Zulaihi M Mantali dalam satu kenyataan berkata, sumbangan itu diwujudkan bagi meringankan beban golongan yang memerlukan.

“Sumbangan ini merupakan pemberian ikhlas daripada kakitangan PETRONAS dan ia sebahagian daripada tradisi berterusan khususnya pada Ramadan yang mulia ini,” katanya.

Turut hadir Pegawai Daerah Gedong Abdul Khalid Manap, Penghulu Adian Salleh, Pengarah Urusan dan Ketua Pegawai Eksekutif Malaysia LNG Sdn Bhd (MLNG) Mohd Syazwan Abdullah, Pengurus Besar Kanan PETRONAS Carigali Sdn Bhd – Sarawak Assets (PCSB-SKA) Anuar Ismail dan Pengurus Besar Pejabat Satelit Wilayah Bersepadu (Penyampaian Projek dan Teknologi) Roseman Rosli.BAKIP merupakan sebuah pertubuhan kebajikan Islam di mana PETRONAS menyelaraskan sumbangan daripada pekerja untuk menderma zakat kepada asnaf seluruh Malaysia.

Oleh NICKELYSON LAKUN

See author's posts


Perancis umum sekatan terhad

PARIS: Perancis memperkenalkan sekatan terhad untuk beberapa sektor berkuatkuasa Isnin susulan gelombang baharu Covid-19.

Sekatan antara lain mewajibkan penutupan sementara kelab malam di negara itu.

Perdana Menteri Jean Castex turut mengumumkan mewajibkan pemakaian pelitup muka dalam kalangan pelajar sekolah rendah pada waktu rehat dan selepas kelas.

“Kami akan meminta lebih ramai murid sekolah rendah sehingga cuti Krismas. Mulai Khamis, pelitup muka akan menjadi wajib di taman permainan dan kami akan mengehadkan sukan berpasukan yang melibatkan sentuhan fizikal.

“Kami akan menutup kelab malam untuk empat minggu akan datang. Langkah ini akan berkuat kuasa pada Jumaat hingga awal Januari. Kami melakukan ini kerana virus itu merebak dalam kalangan orang muda, malah mereka yang telah diberi vaksin, kerana adalah sukar untuk memakai pelitup muka di tempat-tempat ini,” katanya.

Bermula 15 Disember, kanak-kanak berumur 5 hingga 11 tahun yang mempunyai masalah kesihatan akan menerima vaksin Covid-19.

Pemberian ini akan diperluaskan kepada semua kanak-kanak di Perancis menjelang akhir tahun ini.

Perancis sebelum ini melaporkan 25 kes varian Omicron, varian yang pertama kali dikenal pasti di Afrika Selatan.-AFP

See author's posts


Brunei beri maklum positif projek Lebuh Raya Pesisir Utara

KUCHING: Negara Brunei Darussalam memberi maklum balas positif berhubung keputusan Sarawak untuk membina Projek Lebuh Raya Pesisir Utara di Bahagian Limbang yang akan melalui kedua-dua negara itu.

Ia antara hasil mesyuarat rombongan dari Sarawak dalam pertemuan dengan Menteri Hal Ehwal Luar Negeri II Brunei Darussalam, Datuk Seri Setia Erywan Pehin Datu Pekerma Jaya Mohd Yusof di Bandar Seri Begawan baru-baru ini.

Timbalan Premier Sarawak, Datuk Amar Awang Tengah Ali Hasan yang mengetuai rombongan negeri ini berkata Sarawak akan terus memberi perhatian sepenuhnya bagi meneruskan pembinaan projek Lebuhraya Pan Borneo di utara negeri ini dengan kerjasama Brunei.

“Itu adalah antara perbincangan kami di Brunei baru-baru ini. Kami perlu memberi taklimat kepada Brunei bahawa projek yang menghubungkan ke jalan pesisir itu akan diteruskan.

“Kita akan bekerjasama dengan mereka untuk meneruskan projek tersebut seperti perjanjian awal pada 2018 dahulu, apabila projek dibatalkan di bawah kerajaan Pakatan Harapan,” katanya.

Beliau berkata demikian ketika diminta mengulas hasil lawatannya ke Brunei baru-baru ini ketika sidang media sambutan Nuzul al-Quran Peringkat Negeri Sarawak di Wisma Sumber Alam, di sini, hari ini.

Awang Tengah berkata, Brunei diberi taklimat mengenai kesalinghubungan jalan raya secara keseluruhan di utara negeri ini yang merangkumi jalan penghubung di negeri ini dan jalan ke sempadan Kalimantan, Indonesia.

“Dengan cadangan projek Lebuhraya Pantai Utara yang akan dilaksanakan, bagaimana ia akan berintegrasi antara satu sama lain,” katanya.

Beliau sekali lagi menekankan bahawa kerajaan Sarawak bersedia untuk membantu menyediakan bekalan kuasa elektrik boleh diperbaharui ke Brunei sekiranya diperlukan.

Menurutnya, ia bagi memenuhi komitmen yang tertera dalam Perjanjian Paris yang mewajibkan setiap negara menggunakan sekurang-kurangnya 10 peratus tenaga diperbaharui menjelang 2025.

“Justeru, sekiranya Brunei memerlukan bantuan, kita bersedia menyediakan keperluan mereka. Jika tidak perlu, tidak apa,” katanya.

Awang Tengah berkata turut dibincangkan dalam lawatan itu ialah cadangan membina lapangan terbang dan pelabuhan dalam di Lawas.

Sementara itu, Timbalan Menteri Industri Makanan, Komoditi dan Pembangunan Wilayah, Datuk Dr Abdul Rahman Ismail berkata Projek Lebuhraya Pesisir Utara di Bahagian Limbang adalah antara perkara yang dibincangkan antara Sarawak dan Brunei pada kunjungan ke negara itu baru-baru ini dan menerima maklum balas positif.

Oleh SHAHRUL QAIZAT

See author's posts


Kerajaan sasar jadikan MySejahtera sebagai super apps

KUALA LUMPUR: Kerajaan berhasrat untuk menjadikan aplikasi MySejahtera sebagai alat pengurusan kesihatan awam negara atau digital public health super apps, kata Timbalan Menteri Kesihatan Lukanisman Awang Sauni.

Lukanisman berkata, ia akan dijadikan sebagai satu data raya dengan semua maklumat berkenaan kesihatan digunakan untuk panduan dalam menentukan hala tuju kesihatan negara merangkumi aspek penyediaan bajet, perkhidmatan kesihatan terbaik dan memudahkan rakyat.

“Manakala bagi pembayaran (kos perolehan MySejahtera) atau jumlah yang telah dipersetujui kerajaan melalui siling ditetapkan Kementerian Kewangan pula adalah sejumlah RM160 juta,” katanya pada sidang Dewan Rakyat di sini, hari ini.

Beliau menjawab soalan tambahan Dr Kelvin Yii Lee Wuen (PH-Bandar Kuching) yang antaranya ingin tahu hala tuju aplikasi itu dan sama ada kerajaan akan melanjutkan tempoh kontrak perolehan aplikasi itu serta  jumlah telah dibayar bagi perolehan aplikasi itu.

Selain itu, katanya antara halu tuju lain yang sedang dirancang termasuk menggunakan data yang pada aplikasi itu ditambah  maklumat yang diperoleh daripada Kementerian Kesihatan untuk  mengenalpasti golongan yang layak untuk menerima inisiatif Skim Perubatan MADANI yang diumumkan dalam Belanjawan 2023.

Beliau berkata demikian sebagai menjawab soalan tambahan dikemukakan Datuk Dr Ahmad Yunus Hairi (PN-Kuala Langat) yang bertanyakan sama ada kerajaan akan menggunakan aplikasi MySejahtera itu dalam menyediakan perkhidmatan Skim Perubatan MADANI.

Sementara itu, menjawab soalan asal Dr Yii yang ingin tahu pelan KKM dalam mengoptimumkan penggunaan MySejahtera, Lukanisman berkata KKM komited menjadikan aplikasi MySejahtera sebagai alat pengurusan kesihatan awam negara selaras dengan pelan pendigitalan perkhidmatan kesihatan.

Beliau berkata aplikasi berkenaan akan berfungsi melibatkan survelan penyakit berjangkit seperti tibi, denggi, demam campak, penyakit anjing gila dan penyakit tangan, kaki dan mulut (HFMD).

“Selain itu, rekod vaksinasi di bawah Program Imunisasi Kebangsaan Malaysia; rekod saringan penyakit tidak berjangkit kepada individu berumur 40 tahun dan ke atas di bawah inisiatif saringan kesihatan kebangsaan.

“Pendaftaran ikrar derma organ; rekod penamaan darah dan tempahan janji temu untuk saringan kesihatan,” katanya.

Mengenai perincian hasil rundingan kementerian dengan Syarikat MySJ Sdn Bhd, Lukanisman berkata KKM dan syarikat berkenaan telah mencapai beberapa persetujuan antaranya kontrak bagi perolehan pengurusan aplikasi itu secara rundingan terus adalah bagi tempoh bermula 1 April 2021 hingga 31 Mac ini.

“Hak milik aplikasi dan data MySejahtera meliputi hak harta intelek, kod sumber bagi modul yang telah dibangunkan serta data, jenama dan logo adalah milik kerajaan.

“Kerajaan mempunyai hak penuh ke atas penggunaan platform Mysejahtera melalui lesen kekal tanpa sebarang kos walaupun kontrak tidak dilanjutkan,” katanya. – Bernama

See author's posts


KKM buat persampelan ujian Covid-19 guna air liur

PUTRAJAYA: Kementerian Kesihatan (KKM) akan memulakan ujian Covid-19 menggunakan persampelan air liur (deep throat saliva) di beberapa hospital kerajaan dalam masa terdekat, kata Menteri Kesihatan Datuk Seri Adham Baba.

Katanya, berdasarkan penilaian Institut Penyelidikan Perubatan (IMR) kaedah itu mempunyai sensitiviti sebanyak 96.67 peratus dan ketepatan iaitu spesifisiti 100 peratus.

Selain itu, kaedah persampelan itu selamat dan tidak invasif berbanding persampelan dengan kaedah ‘nasopharyngeal’ serta ‘oropharyngeal’ swab iaitu melalui hidung dan mulut, katanya.

“KKM telah mendapat kelulusan secara prinsip daripada IMR untuk gunakan kaedah persampelan guna air liur ini di fasiliti kesihatan iaitu hospital kerajaan terlebih dahulu.

“Persampelan Covid-19 melalui air liur ini juga akan mempercepat dan meningkatkan saringan Covid-19,” katanya kepada pemberita selepas menerima sumbangan 2.7 juta picagari jenis low dead-volume berjumlah RM891,000 daripada Etiqa Family Takaful Berhad di kementeriannya di sini semalam.

Dr Adham berkata, kaedah persampelan menggunakan air liur itu bersifat “self-collected” iaitu dikumpul sendiri dan dijangka menjimatkan pemakaian penggunaan peralatan perlindungan diri (PPE).

“Pesakit akan diminta mengeluarkan sendiri air liur ke dalam cawan spesimen dan cawan itu kemudiannya akan dihantar ke makmal untuk diuji,” katanya.

Dr Adham berkata, kaedah persampelan menggunakan air liur itu sesuai bagi ujian ‘Real-Time Reverse Transcriptase-PCR’ (RT-PCR) Covid-19.

“Sekarang, IMR sedang melengkapkan kajian penggunaan sampel air liur untuk ujian RTK antigen (RTK Ag),” katanya, sambil menambah persampelan melalui hidung dan mulut masih lagi digunakan untuk mengesan Covid-19.

Beliau berkata, persampelan bagi ujian Covid-19 dengan menggunakan air liur telah dijalankan di beberapa negara dan ia terbukti lebih murah dan menjadi antara kaedah mengumpul sampel paling konsisten. – Bernama

See author's posts


Sembilan penyokong Najib selesai beri keterangan

KUALA LUMPUR: Polis Diraja Malaysia (PDRM) telah selesai merakam keterangan sembilan individu berhubung  kes perhimpunan penyokong bekas perdana menteri Datuk Seri Najib Tun Razak di Kompleks Mahkamah Jalan Duta, di sini pada 28 Julai lepas.

Tanpa mendedahkan butiran  lanjut mereka yang telah selesai beri keterangan, Ketua Polis Negara  Tan Sri Abdul Hamid Bador berkata siasatan kes itu telah lengkap dan kertas siasatan telah dihantar ke Pejabat Pendakwa Raya Kuala Lumpur pada Rabu lepas.

Beliau berkata, kertas siasatan  berkenaan dihantar bagi mendapatkan nasihat dan arahan lanjut mengenainya.

“Kes ini disiasat di bawah Seksyen 143 Kanun Keseksaan iaitu menyertai perhimpunan haram dan Peraturan-peraturan 3 Peraturan-peraturan Pencegahan dan Pengawalan Penyakit Berjangkit (No.7) 2020,” katanya kepada Bernama di Bukit Aman semalam.

Pada 28 Julai lepas, ramai penyokong Najib yang berhimpun di Kompleks Mahkamah Kuala Lumpur bagi mengikuti perkembangan keputusan kes penyelewengan dana SRC International Sdn Bhd yang melibatkan Najib, dilihat tidak mematuhi prosedur operasi standard (SOP) Perintah Kawalan Pergerakan Pemulihan (PKPP) dan tidak mematuhi amalan penjarakan fizikal.

Tindakan itu mencetuskan kebimbangan dalam kalangan masyarakat terhadap risiko penularan Covid-19.

Sementara itu menjawab soalan mengenai perkembangan siasatan kes kematian Teoh Beng Hock, Abdul Hamid berkata, pihaknya telah mengambil beberapa tindakan bagi melengkapkan siasatan, termasuk mendapatkan dokumen penting daripada Suruhanjaya Pencegahan Rasuah Malaysia (SPRM).

“Pihak saya telah menerima dokumen berkenaan pada Isnin lepas, pegawai penyiasat saya telah menerima lapan daripada 17 dokumen yang dimohon bagi melengkapkan siasatan kes ini,” katanya.

Teoh ditemui mati pada 16 Julai 2009, selepas ditahan SPRM, dan mayatnya ditemui di tingkat 5, Plaza Masalam, Shah Alam.

Mendiang adalah setiausaha politik kepada Ahli Dewan Undangan Negeri Seri Kembangan Ean Yong Hian Wah, yang ketika itu merupakan Pengerusi Jawatankuasa Tetap Kerajaan Tempatan, Pemutihan Kilang Haram dan Pembangunan Kampung Baru Selangor. – Bernama

See author's posts


‘Adet Tapok Penan’ satukan kaum Penan

BELAGA: Ketua Kaum Penan bersetuju ‘Adet Tapok Penan’ sebagai signature event masyarakat Penan Daerah Belaga.

Ahli Dewan Undangan Negeri (ADUN) Murum, Kennedy Chuk Pai Ugon berkata, objektif utamanya adalah untuk menyatupadukan kaum Penan di Daerah Belaga selain memelihara adat dan Kebudayaan masyarakat Penan.

“Kita telah mencadangkan agar masyarakat Penan di Daerah Belaga mengadakan satu acara kebudayaan sebagai ‘Signature Event’ kaum Penan yang akan digilir-gilirkan antara penempatan kaum penan di Daerah Belaga setiap tahun,” katanya.

Beliau berkata demikian semasa Program “Jah Nyun Pevun Kejahie” bersama-sama semua ketua masyarakat, ketua kaum Suku Kaum Penan Daerah Belaga di Lusong Laku, Sg. Linau, Belaga.

Program tersebut bagi berbincang serta berkongsi pandangan mengenai banyak perkara terutamanya berkenaan halatuju masyarakat Penan di Dewan Undangan Negeri (DUN) Murum dalam pelbagai bidang merangkumi aspek keagamaan, pendidikan, memelihara kebudayaan serta sosioekonomi.

Menurutnya, program terbabit akan digilir-gilirkan antara penempatan kaum Penan di Daerah Belaga setiap tahun.

“Jutaan terima kasih kepada Penghulu Luhat Anyub, Maren Uma Tingang Jati sebagai pengerusi JKKK Lusong Laku selaku pengerusi pengelola program ini serta semua ketua kaum atau ketua kampung suku kaum Penan dari kawasan Sungai Linau, Tegulang, Metalun dan Long Urun,” katanya.

Sehubungan itu katanya, menerusi program tersebuti juga mampu mengeratkan lagi perpaduan, kerjasama serta memberi semangat untuk suku kaum Penan.

“Kita berharap agar kaum Penan terus berjaya dalam pelbagai bidang seperti kaum-kaum lain bak kata pepatah duduk sama rendah  berdiri sama tinggi dengan bangsa lain,” katanya.

Turut hadir Setiausaha Politik Ketua Menteri Sarawak, Michael Mujah Lihan.

Oleh Ellie Edward

See author's posts


Konvoi Kembara Sarawak Merdeka singgah Kampung Awat-Awat

LAWAS: Konvoi Kembara Sarawak Merdeka selamat tiba di Kampung Awat-Awat, Lawas sebagai lokasi persinggahan pada hari pertama perjalanan.

Konvoi diketuai Timbalan Menteri Belia, Sukan dan Pembangunan Usahawan, Dato Gerald Rentap Jabu tiba di kampung itu sekitar 12.30 tengah hari semalam setelah berlepas dari Taman Awam Lawas dalam perjalanan yang mengambil masa kira-kira satu jam.

Dalam pada itu, ketibaan rombongan konvoi disambut mesra oleh masyarakat tempatan dengan Gerald serta peserta mengambil peluang untuk menyantuni komuniti setempat.

Ketua Kampung Taman Anugerah, Hamdani ketika ditemui wakil UKAS menzahirkan penghargaan atas pemilihan Kampung Awat-Awat sebagai salah satu destinasi persinggahan yang dianggap dapat mengangkatkan lagi martabat masyarakat nelayan di mata orang luar.

Beliau turut menaruh perasaan berpuas hati atas usaha kerajaan Sarawak untuk melengkapkan kampung tersebut serta kawasan berhampiran dengan prasana yang diperlukan oleh penduduk tempatan.

“Walaupun kampung ini merupakan kampung nelayan, tetapi prasana dan kemudahan asas yang ada adalah agak mencukupi.

“Jadi, kami berharap bilangan program dibawa ke tempat kami akan lebih bertambah untuk mengangkat martabat kami sebagai nelayan.

“Kami juga herharap perhatian pihak kerajaan terhadap golongan nelayan akan ditambah baik lagi,” katanya.

Konvoi Kembara Sarawak Merdeka sedang dalam perjalanan merentasi setiap bahagian di seluruh negeri dalam perjalanan selama 56 hari yang akan berakhir di Kuching pada 22 Julai depan.

See author's posts


Sekolah daif, SK Long Semadoh siap dibina semula

LAWAS: Pembinaan semula Sekolah Kebangsaan (SK) Long Semadoh, Lawas di bawah Inisiatif RM1 bilion untuk membina semula sekolah daif telah siap sepenuhnya dan diserah kepada pengurusan sekolah semalam.

Penolong Jurutera Residen mewakili Pejabat Wilayah Utara, Kuchares Kek, telah menyerahkan secara rasmi kepada Guru Besar SK Long Semadoh, Rosta.

Skop kerja melibatkan pembinaan enam unit bilik darjah, dua unit kuarters berkembar, tandas pelajar, tangki air hujan dan kerja-kerja luaran.

Pihak sekolah amat gembira menerima sekolah yang diberi nafas baharu ini yang pasti akan mewujudkan suasana permbelajaran yang baik serta kondusif kepada usaha meningkatkan motivasi para pelajar dan guru.

Oleh Adeng Edrus

See author's posts


Ribut pasir ‘mengganas’ di Arab Saudi

GAMBAR yang diambil pada 23 Mei 2022 ini menunjukkan pemandangan dari udara ribut debu besar yang menujuke Bandar Raya Kuwait.• Foto AFP

BAQHDAD: Iraq menutup bangunan awam dan lapangan terbang buat sementara waktu pada Isnin apabila satu lagi ribut pasir  merupakan yang kesembilan sejak pertengahan April, melanda negara itu.

Lebih 1,000 orang dikejarkan ke hospital di seluruh negara dengan masalah pernafasan, kata jurucakap kementerian kesihatan Seif al-Badr kepada AFP.

Penerbangan juga dihentikan di negara jiran Kuwait untuk kali kedua bulan ini, ketika wilayah itu bergelut dengan fenomena cuaca yang semakin kerap melanda.

Kemudian pada hari yang sama, ribut pasir kedua dalam tempoh kurang seminggu melanda ibu kota Arab Saudi Riyadh, mengaburi bangunan ikonik seperti Pusat Kerajaan dalam jerebu kelabu.

Ibu kota Iraq, Baghdad diselubungi awan debu gergasi yang menyebabkan jalan-jalan yang biasanya sesak lalu lintas sebahagian besarnya lengang dan bermandikan cahaya jingga yang menyeramkan, kata wartawan AFP.

Di selatan ibu kota, berhampiran kota maqam Syiah Najaf, para gembala mendapati diri mereka diselubungi kepingan debu berwarna jingga.

Perdana Menteri Iraq Mustafa al-Kadhemi mengarahkan semua kerja dihentikan dalam institusi yang dikendalikan kerajaan, kecuali untuk perkhidmatan kesihatan dan keselamatan, memetik “keadaan iklim yang buruk dan ketibaan ribut pasir yang ganas”.

Trafik udara dihentikan di lapangan terbang antarabangsa di Baghdad, Arbil dan Najaf, sebelum penerbangan disambung semula di ibu negara dan Arbil.

Kemudian pada petang Isnin, lapangan terbang Arbil ditutup semula kerana habuk tebal, menurut agensi berita negara INA.

Iraq disenaraikan sebagai salah satu daripada lima negara yang paling terdedah kepada perubahan iklim dan penggurunan.

Kementerian alam sekitar telah memberi amaran bahawa dalam tempoh dua dekad akan datang Iraq boleh menanggung purata 272 hari ribut pasir setahun, meningkat kepada melebihi 300 pada 2050.

“Ribut debu ini biasanya datang pada musim panas, tetapi tidak pada kadar yang sama seperti baru-baru ini,” kata Seif al-Hamza, seorang doktor di hospital Baghdad, sambil menambah bahawa kes masalah pernafasan “telah meningkat dengan ketara berbanding musim sebelumnya”.

Dua ribut pasir Iraq sebelum ini menghantar hampir 10,000 orang ke hospital dengan masalah pernafasan dan membunuh seorang. – AFP

See author's posts